Home / Finance

i-Invest KWSP (Tingkatkan Simpanan Persaraan Anda)

Pada Ogos 2019, i-Invest KWSP telah diperkenalkan untuk meningkatkan lagi simpanan untuk persaraan pencarum. Skim ini memberikan pilihan dan fleksibiliti kepada pencarum untuk mempelbagaikan lagi portfolio atau orang putih kata ‘diversify‘. Dengan cara ini, simpanan kita akan lebih bertambah, baguslah kan.
Melalui skim ini, pencarum boleh memindahkan sebahagian dana dari dalam Akaun 1 mereka untuk dilaburkan melalui Institusi Pengurusan Dana (IPD) yang dilantik. Kemudahan ini juga membolehkan pencarum membuat perbandingan antara dana yang ditawarkan dan  melihat sendiri senarai pelaburan mereka. Selain itu, mereka juga boleh mengakses sendiri maklumat berkaitan kos pelaburan, sejarah prestasi dana dan maklumat berkaitan IPD yang mereka pilih.
Jika anda mempunyai simpanan yang lebih, anda tidak perlu buat Pengeluaran Khas KWSP 2022 yang ditawarkan kerajaan. Teruskan melabur dengan KWSP kerana ia bakal memberi pulangan yang tinggi setiap tahun.
Jom kita tengok lebih details mengenai i-Invest ini. Kalau anda layak, boleh melabur di sini pula.
Kelayakan untuk melabur i-invest KWSP
Berikut adalah kelayakan yang diperlukan untuk melabur melalui i-Invest:

Pencarum merupakan warganegara Malaysia atau Penduduk Tetap (PR) atau Bukan Warganegara (berdaftar sebagai ahli KWSP sebelum 1 Ogos 1998).
Berumur 55 tahun ke bawah.
Pencarum empunyai simpanan KWSP yang secukupnya.
Permohonan melalui hanya melalui kaunter/agen IPD atau daftar i-Akaun (Ahli).

Berapa boleh guna untuk melabur i-Invest KWSP
Untuk melabur, pencarum mesti mempunyai kelayakan minimum di dalam akaun mereka. Kelayakan minimum bagi melabur mestilah RM1,000 sehingga RM1,800 maksimum setelah jumlah simpanan akaun 1 ditolak dengan simpanan asas baharu dan didarabkan dengan 30% pelaburan.
Kalau nak kira terus, boleh terus ke https://www.kwsp.gov.my/ms/member/investment. Di sini mereka ada sediakan kalkulator untuk kira berapa jumlah yang anda boleh laburkan.

Cara untuk melabur di i-Invest KWSP
Jika anda sudah memenuhi kelayakan dan kelayakan minimum caruman, anda sudah boleh melabur melalui i-Invest. Sebelum itu, pastikan anda sudah mempunyai i-Akaun KWSP. Kalau belum, boleh tengok cara daftar i-Akaun KWSP Online di sini.
Jika anda sudah ada, sila ikuti langkah-langkah berikut:

Log masuk ke KWSP i-Akaun melalui pautan https://secure.kwsp.gov.my/member/member/login.
Klik ‘Pelaburan’ pada bar menu.
Di bahagian ‘Beli,’ klik IPD yang diinginkan.
Sahkan transaksi untuk melengkapkan pelaburan.

Dekat mana boleh melabur i-Invest KWSP?
Anda boleh melabur di Institusi-institusi Pengurusan Dana (IPD) yang dilantik, iaitu:

Affin Hwang Asset Management Berhad
Amanah Saham Nasional Berhad
Amanah Saham Sarawak
Amara Investment Management Sdn Bhd
AmFunds Management Bhd
Apex Investment Services Bhd
Principal Asset Management Bhd
Eastspring Investments Bhd
Hong Leong Asset Management Bhd
KAF Investment Funds Bhd
Kenanga Investors Bhd
Manulife Investment Management (M) Berhad
MIDF Amanah Asset Management Bhd
BOS Wealth Management Malaysia Berhad
Pheim Unit Trusts Bhd
Phillip Capital Management Sdn Bhd
PMB Investment Bhd
Public Mutual Bhd
RHB Asset Management Sdn Bhd
TA Investment Management Bhd
RHB Islamic International Asset Management Berhad

Dokumen apa yang diperlukan untuk i-Invest KWSP?
Terdapat beberapa dokumen yang diperlukan untuk anda menggunakan i-Invest KWSP:

Borang KWSP 9N (AHL) dan Senarai Semak Dokumen (Borang ini perlu diperolehi dari IPD yang berkenaan)

Dokumen Pengenalan atau Pasport (Untuk Bukan Warganegara yang telah menjadi ahli sebelum 1 Ogos 1998)

*KWSP berhak meminta apa-apa dokumen tambahan dan menolak mana-mana permohonan yang tidak lengkap dan tidak memenuhi syarat yang ditetapkan.

Peringatan penting: Pastikan SEMUA salinan dokumen disahkan dan diakui oleh individu yang diberi kuasa (lengkap dengan nama, jawatan dan cop rasmi melainkan dokumen yang memerlukan pengesahan oleh pegawai KWSP)

Anda perlukan pertanyaan lanjut mengenai i-Invest KWSP?
Kalau anda masih kurang jelas dan perlukan maklumat lanjut, anda boleh

Rujuk kepada risalah produk untuk maklumat tambahan di sini
Hantar pertanyaan melalui pautan https://www.kwsp.gov.my/ms/reach-us/connect-with-us/make-an-enquiry.

Akhir kata
Semoga penjelasan yang kami berikan mengenai i-Invest KWSP ini dapat membantu anda. Simpanan persaraan sangat penting untuk masa tua kita. Jadi, kena berfikir dan merancang secara berhati-hati. Barulah kita dapat bersara dengan aman dan tenang nanti.


Home / Hebahan

Promosi Istanbul is the New Cool (Seni, Makanan Dan Beli-Belah)

Pada tahun 2021, İstanbul dinobatkan sebagai salah satu bandar terbaik di dunia dalam tinjauan pembaca daripada pelbagai penerbitan terkemuka. İstanbul secara konsisten disenaraikan di antara destinasi utama dalam tinjauan dan ‘senarai terbaik’ yang diterbitkan di media antarabangsa. Tiga iklan baharu akan memberikan fokus terhadap seni, makanan  dan pengalaman membeli-belah di metropolis İstanbul kepada lebih ramai bakal pengunjung.
Filem bertajuk “Taste in İstanbul is the New Cool”, “Shopping in İstanbul is the New Cool” dan “Art in İstanbul is the New Cool” ini menonjolkan bandar yang meriah dan penuh kepelbagaian ini sebagai destinasi popular yang menyajikan pelbagai pengalaman untuk pelawat jangka pendek dan panjang. Iklan tersebut akan disiarkan di TV dan saluran digital di 178 negara.
Art in İstanbul is the New Cool: Sejarah yang Kaya, Dengan Pelbagai Acara Seni dan Budaya
Pengunjung akan menikmati pengembaraan yang berbeza di hampir setiap daerah. İstanbul merupakan khazanah binaan bersejarah – yang merupakan warisan masa silam bandar itu – serta pelbagai seni dan budaya lain yang sentiasa berkembang. “Art in Istanbul is the New Cool” menampilkan sejarah unik bandar itu, dengan merujuk kepada Hagia Sophia yang dianggap sebagai ‘Keajaiban Dunia Yang Kelapan’. Filem ini turut menonjolkan Pusat Kebudayaan Atatürk, dibuka semula tahun lepas dengan struktur yang diperbaharui, bersama dengan muzium seni moden dan kontemporari seperti İstanbul Modern dan Santral İstanbul. Selain itu, ‘bandar yang tidak pernah tidur’ ini menampilkan pelbagai acara seni dan budaya sepanjang tahun seperti pameran seni Kontemporari İstanbul dan Festival Laluan Budaya Beyoğlu.
Taste in İstanbul is the New Cool: Citarasa Berbeza di Setiap Laluan
Makanan İstanbul sentiasa mendapat penghargaan tinggi. Dipengaruhi oleh banyak tamadun yang telah membentuk bandar ini, makanan di İstanbul merupakan sebab yang menarik untuk menerokai bandar ini. “Taste in İstanbul is the New Cool” menonjolkan kepelbagaian tradisi gastronomi bandar ini yang menyatukan citarasa Eropah dan Asia. Filem ini dibuka dengan sarapan tradisional Turki dan teh Turki dalam cawan berbentuk tulip yang disajikan di restoran dan kafe popular, antaranya dengan pemandangan Menara Maiden. Untuk makan malam, meze yang lazat disajikan di restoran yang menghadap selat Bosphorus. Filem ini juga mengetengahkan pencuci mulut seperti baklava dan güllaç yang terkenal, pencuci mulut tradisional Turki yang disediakan dengan kanji jagung, air mawar, susu dan gula, bersama dengan kopi Turki dan Turkish Delight. Hidangan lazat seperti köfte (bebola daging), kebab dan döner ditunjukkan, begitu juga dengan penjaja jalanan yang menjual simit – roti Turki yang popular. Pelbagai restoran mewah yang ada di bandar ini serta pilihan masakan antarabangsa juga dipaparkan. İstanbul jelas menjanjikan pengalaman masakan yang tidak dapat dilupakan.
Shopping in İstanbul is the New Cool: İstanbul – Pusat Beli-belah Global
Sebagai bandar terbesar dan paling maju di Türkiye, İstanbul menyerlahkan diri dengan pilihan membeli-belah yang meluas seperti bazar bersejarah, kedai konsep mahupun butik yang canggih. Grand Bazaar, salah satu pusat beli-belah tertua di dunia, menawarkan pengunjung peluang untuk membawa pulang kenangan yang indah: permaidani tenunan tangan, jubin seramik yang dilukis dengan tangan, set teh tradisional dan cenderahati menarik yang lain. Butik khusus pereka Turki menjemput penggemar fesyen untuk melengkapkan almari pakaian mereka dengan pakaian unik, manakala jenama antarabangsa dan terkenal di dunia boleh dijumpai di Taksim dan Nişantaşı, dua kawasan beli-belah yang paling meriah di bandar ini. Di samping itu, terdapat kompleks membeli-belah dan pusat hiburan yang pelbagai di seluruh bandar.

Tentang Turki
Terletak di Laut Mediterranean dan menghubungkan benua Asia dan Eropah yang dipisahkan oleh Selat Bosphorus yang terkenal, Turki merupakan destinasi unik dan hab untuk interaksi budaya. Selain iklim cuacanya yang menarik, Turki memberi inspirasi kepada pengunjung dengan sejarah, alam semula jadi dan gastronominya yang mencerminkan kepelbagaian tamadunnya selama berabad. Sebagai titik pertembungan budaya, Turki mempunyai pemahaman tersendiri tentang seni dan fesyen yang merupakan hasil gabungan tradisi dan kemodenan, dan budaya membeli-belah dan hiburan yang dinamiknya turut menarik pengunjung dari seluruh dunia. Untuk maklumat lanjut tentang Turki sila layari: https://www.goturkiye.com/
Tentang Türkiye Tourism Promotion and Development Agency (TGA)
TGA beroperasi untuk 1. Memastikan bahawa Turki adalah jenama terkenal dalam pelancongan domestik dan antarabangsa, 2. Mempromosikan warisan konkrit dan abstrak, semula jadi, budaya, biologi dan buatan manusia Turki, dan 3. Menjalankan aktiviti komunikasi/pemasaran jangka pendek, sederhana, dan panjang untuk meningkatkan bahagian pelaburan pelancongan dalam ekonomi negara dan untuk meningkatkan kualiti perkhidmatan pelancongan. TGA bertanggungjawab untuk menjalankan semua aktiviti promosi, pemasaran dan komunikasi untuk membantu Turki mencapai objektif pelancongannya, mempromosi dan memasarkan bahan sumber pelancongan semasa di seluruh dunia, serta mencari, membangunkan dan menyediakan sumber pelancongan yang berpotensi selaras dengan strategi dan dasar pelancongan yang dibuat oleh Kementerian Kebudayaan dan Pelancongan.


Home / Hebahan

Kempen Activate Your Immunity, Stay Protected Dari PROVITAL Immuna Plus

Mead Johnson Nutrition pada 24 Mac 2022 telah melancarkan kempen Activate Your Immunity, Stay Protected bagi jenama susu berkhasiat dewasa, PROVITAL Immuna Plus. Kempen berkenaan merupakan kerjasama antara Persatuan Alergi dan Imunologi Malaysia (MSAI) bersempena dengan Bulan Imuniti Sedunia. Kempen kesedaran awam ini dilancarkan pada saat penting di mana keadaan kes jangkitan virus terus meningkat dengan mendadak. Kempen pendidikan ini bertujuan untuk memperkasakan rakyat Malaysia supaya lebih bertanggungjawab dalam mengaktifkan sistem imun mereka dan pastikan mereka kekal dilindungi dalam keadaan pandemik yang mencabar ini.
Kempen Activate Your Immunity, Stay Protected ini menyeru rakyat Malaysia untuk menilai sendiri tahap imuniti mereka dengan Immunity Calculator yang disokong olen sains dan disahkan oleh MSAI. Rakyat Malaysia boleh menyemak tahap imuniti mereka di  www.provital.com.my/immunitycalculator
“PROVITAL Immuna Plus merupakan salah satu pelancaran jenama paling penting dalam sejarah 117 tahun Mead Johnson Nutrition dan kami teruja untuk menyampaikan produk yang dirumus secara saintifik ini kepada penduduk dewasa Malaysia yang ingin menjalani kehidupan yang terbaik. Kami menilai adanya keperluan untuk jalankan sebuah kempen kesedaran kerana virus dan kuman baharu terus muncul, termasuklah varian selesema biasa. Kita perlu sentiasa peka terhadap keperluan sistem imun kita. Oleh itu, kami cukup teruja untuk bekerjasama dengan MSAI bagi menguatkan sistem imun rakyat Malaysia. Sepanjang dua tahun yang lepas, kami sedar bahawa sistem imun yang kuat adalah sangat penting dalam melindungi kesihatan badan. Memandangkan negara kita kini menuju ke fasa endemik, adalah penting untuk kita tingkatkan tahap imuniti masyarakat secara menyeluruh. Tambahan pula, imuniti badan kita akan menjadi semakin lemah apabila meningkat usia dan ini meningkatkan risiko jangkitan jika kita tidak memenuhi keperluan nutrisi dengan betul. Bagi sesetengah orang, mencari masa untuk memastikan pengambilan nutrisi yang betul adalah perkara yang mencabar. PROVITAL Immuna Plus yang diformulasi dengan nutrien seperti yis beta-glukan, selenium dan vitamin C boleh menyokong sistem imun kita seiring dengan peningkatan usia” kata Gonzalo Balcazar, Pengurus Besar Mead Johnson Nutrition Malaysia, Singapura dan Vietnam.
Beliau menambah, “Kempen ini bertujuan untuk menggalakkan orang dewasa Malaysia kekal dilindungi dan dengan mengaktifkan sistem imun mereka. Apabila tahap imuniti kita menurun disebabkan usia, ia menjadi penting untuk kita menyokong dan menguatkan sistem pertahaan semula jadi badan kita dengan mengambil nutrien betul yang diperlukan oleh badan. Kesihatan imun dan fungsi imun kita memerlukan pengambilan nutrien tertentu. Jika kita kekurangan beberapa nutrien ini walaupun sedikit, ia boleh menjejaskan fungsi imun badan. Melalui kempen ini, kami berharap dapat menyeru rakyat Malaysia untuk memeriksa tahap imuniti mereka dan meningkatkan kesedaran tentang kepentingan mempunyai sistem imun yang baik.”
Sepanjang kempen ini, PROVITAL Immuna Plus menyediakan 20,000 sampel kepada orang ramai seperti di pejabat korporat, pasar pagi, pusat vaksinasi serta petugas barisan hadapan untuk membantu menyokong sistem imun mereka.
Mengulas mengenai kempen itu, Dr. Kent Woo, Bakal-Presiden MSAI berkata, “Immunity Calculator ini merupakan alat baik untuk membuat penilaian imuniti kendiri. Alat penilaian kendiri ini juga merupakan cara yang mudah untuk mengetahui kekuatan sistem imun anda dan membantu individu membuat keputusan sama ada untuk mendapatkan nasihat perubatan atau mengubah gaya hidup mereka melalui pemakanan yang betul, serta senaman dan tabiat gaya hidup yang sihat. Skor imuniti yang rendah menunjukkan bahawa badan anda menghadapi risiko yang lebih tinggi. Melalui pemakanan yang betul, serta senaman dan tabiat gaya hidup yang sihat, risiko ini boleh dikurangkan.”
Turut serta dalam usaha untuk menggalakkan rakyat Malaysia mengaktifkan sistem imun mereka dengan Provital ialah para Duta Imuniti iaitu usahawan, penerbit, pengarah dan pelakon tersohor, Puan Sri Tiara Jacquelina serta penyampai radio Chan Fong dan Cheryl Lee.
“Saya berada pada usia paling gembira kerana saya berpuas hati dengan keseimbangan kerja dan masa lapang saya sekarang. Boleh dikatan yang saya sekarang mengambil pendekatan yang lebih santai dan cuba untuk kekalkan pemikiran yang positif. Kerja dan projek saya membuatkan saya terus aktif dan terlibat. Untuk mengekalkan keseimbangan ini, kesihatan saya dan terutamanya kesihatan imun saya perlu diutamakan. Selepas mengambil Provital Immuna Plus, saya benar-benar dapat merasakan kesan positifnya. Ia mengandungi nutrien yang bagus untuk menyokong sistem imun saya dan bersama dengan rutin senaman saya dan tidur yang mencukupi, saya tahu bahawa kesihatan imun saya dijaga baik. Saya ingin mengingatkan semua rakyat Malaysia di luar sana bahawa kehidupan tidak berhenti apabila usia kita meningkat, tapi ia boleh menjadi lebih baik dengan sistem imun yang kuat.” kata Puan Sri Tiara Jacquelina, Duta Imuniti Provital Immuna Plus.

PROVITAL Immuna Plus membekalkan Tiga Perlindungan Imuniti daripada yis beta-glukan, selenium dan vitamin C. Yis beta-glukan membantu mengaktifkan tindak balas imun untuk melawan jangkitan dan selsema1. Menurut kajian, 9 daripada 10 orang dewasa melaporkan tiada simptom selsema dan sakit tekak selepas menggunakan yis beta glukan selama 12 minggu. Provital membekalkan 204mg yis beta-glukan (2 hidangan sehari) iaitu tahap yang disyorkan dalam menyokong sistem imun yang mudah terdedah kepada selsema.
Untuk maklumat lanjut mengenai Immunity Calculator dan kempen ini, sila layari www.provital.com.my atau Halaman Facebook (Provital Malaysia).
Mengenai PROVITAL Immuna Plus:
PROVITAL Immuna Plus ialah susu dewasa berkhasiat yang dirumus dengan yis beta-glukan, selenium dan vitamin C untuk memberikan Tiga Perlindungan Imuniti. Untuk maklumat lanjut mengenai PROVITAL Immuna Plus, layari laman web (www.provital.com.my) atau Halaman Facebook (Provital Malaysia). PROVITAL Immuna Plus boleh didapati di pasar raya, pasar raya besar, farmasi dan peniaga e-dagang terkemuka dalam pek 480g dan 960g.

Jika anda ingin mengambil langkah proaktif untuk menjaga kesihatan dan mengetahui tentang status imun anda, anda boleh menyemak skor imuniti anda di www.provital.com.my/immunitycalculator Dengan menjawab beberapa soalan berkaitan kesihatan, anda akan dapat indikasi tentang tahap kesihatan imun seseorang dalam tempoh 12 bulan yang lalu menggunakan sistem skor.


Home / Finance

7 Cara Membersihkan Nama Dari Blacklist Bank Malaysia

Bila kau dengar “Si Polan kena blacklist bank kesian dia” mesti kau dah telan air liur. Takut kalau nanti kena dekat batang hidung sendiri. Iyalah tak tahu boleh ke tidak kau nak maintain kewangan kau. Komitmen banyak nak kena bayar. Simpanan pula kadang-kadang kena pakai habis. Tapi mesti kau terfikirkan kalau kau kena blacklist, macam mana cara membersihkan nama dari blacklist bank Malaysia?
Langkau artikel ini kalau kau nak tahu tentang cara-cara semak nama blacklist.
Apa maksud blacklist bank?
Blacklist oleh bank ini tercipta bila rekod CCRIS (Central Credit Reference Information System) oleh Bank Negara Malaysia dan CTOS (Credit Tip Off Service) kita tidak berapa elok yang mana dinilai dan dilihat oleh pihak bank untuk sesuatu pinjaman atau bayaran. Dalam rekod itu segala jadual pembayaran pinjaman yang kita buat dengan bank dipaparkan.
Kalau ada yang tertunggak rekod kau akan jadi negatif. Dari situlah bank boleh buat keputusan untuk tidak berikan pinjaman selagi kau ada tunggakan. Nak tahu macam mana rekod CCRIS dan CTOS kau boleh jadi negatif:

Kau ada tunggakan yang tak dijelaskan dengan mana-mana institusi bank di Malaysia.
Nama kau diletakkan di bawah pemerhatian bank atau Special Attention Account.
Kau tersenarai sebagai muflis atau dikenakan undang-undang atas pinjaman yang tak dijelaskan.

Jadi macam mana cara nak membersihkan nama kau dan nak settlekan blacklist bank ini?

Cara Membersihkan Nama Dari Blacklist Bank Malaysia
Sejujurnya tiada cara yang mudah membersihkan nama dari blacklist bank ini. Sebab logiknya kalau sudah meminjam dengan bank kau kena tepati perjanjian yang telah dibuat dengan pihak bank. Tapi tak apa. Mungkin ada sebab kenapa kau tak dapat bayar pinjaman balik.
Jadi ini antara cara nak membersihkan diri kau dari blacklist.

1. Utamakan dulu pinjaman yang tak dibayar
Ini paling penting. Kau kena utamakan untuk bayar balik pinjaman yang dah berbulan tertunggak. Boleh juga kau berurusan dengan bank dan cuba nego macam mana nak bayar balik pinjaman tertunggak tersebut.

2. Satukan hutang dan bayaran secara automatik
Kau kena pastikan apa hutang pinjaman yang penting sekali dan kemudian kau satukan jumlahnya. Kemudian kau buat hutang-hutang kau itu dibayar secara auto debit melalui perbankkan yang kau guna. Tak adalah kau lupa ke, atau tak ada bajet.

3. Bayar hutang kad kredit dengan membuat pinjaman
Kadangkala pinjaman kad kredit adalah antara pinjaman yang paling sukar sekali nak dibayar oleh orang kita. Jadi kad kredit yang kau ada itu bolehlah dibayar balik dengan cara kau buat pinjaman peribadi atau personal loan dengan mana-mana institusi kewangan yang menawarkan kadar faedah yang terendah.

4. Cara membersihkan nama blacklist dengan pihak bank
Walaupun kau was-was bank nak ke tak layan kau, tapi tak salah kau cuba nak tunjukkan effort yang kau nak bayar balik tunggakan itu semua. Kau boleh bincang pasal jadual pembayaran dan jumlah yang kau boleh bayar dekat bank. Manalah tahu pihak bank hargai usaha kau naik turun bank dan luluskan bayaran berjadual yang baru.

5. Minta nasihat dan cara membersihkan blacklist bank dengan AKPK
Agensi Kaunseling dan Pengurusan Kredit atau lebih dikenali sebagai AKPK adalah satu agensi yang ditubuhkan oleh Bank Negara.
Anda boleh bertanya tentang macam mana cara nak membersihkan nama dari blacklist bank dengan betul. AKPK akan memberikan nasihat dan juga memberi cara menguruskan kredit anda. Atau boleh anda hubungi AKPK.

6. Buat kerja sambilan untuk tambah pendapatan
Kau sedar yang gaji kau tak mampu nak bayar balik tunggakan pinjaman dengan bank, apa kau patut buat?
Tak payah fikir sampai nak pengsan, kau boleh tambah pendapatan dengan cara buat kerja sambilan yang boleh bantu kau tambah pendapatan. Macam-macam kerja sambilan sekarang ini. Kau fikir dulu dan cari apa kerja lain yang sesuai dengan kau. Kalau kau larat nak buat dua tiga jenis kerja sambilan pun okay. Lagi senanglah kau nak bayar balik tunggakan pinjaman bank itu semua.

7. Pastikan diri fokus untuk bayar balik hutang pinjaman
Sebenarnya, inilah cara paling bagus nak membersihkan nama dari blacklist bank Malaysia. Kau kena sedar yang kau tak boleh hidup selamanya dibelenggu hutang dan nama kau di blacklist macam itu sahaja. Kau mesti ada goal bebas dari sebarang hutang yang tertunggak demi masa depan kau dan juga anak cucu kau nanti.

Kurangkan perbelanjaan yang tak penting macam travel dua-tiga kali sebulan, karoke ke dengan kawan-kawan 24 jam, makan dekat restoran mewah ke, nak beli baju baru ke atau apa-apalah. Boleh kalau kau nak buat semua benda itu, tapi fikir masak-masak dahulu. Kalau kau bayar lambat, nama kau dalam blacklist pun lamalah sampai ke sudah.

Akhir kata
Bila kredit CCIS dan CTOS kau positif dan baik, maka senanglah kau nak lakukan sebarang pinjaman mahupun transaksi. Kau nak travel luar negara pun lepas. Tak ada lah tersangkut dekat kaunter pendaftaran. Tak susah manapun cara-cara nak membersihkan nama dari blacklist bank ini. InsyaAllah masa depan kau akan berjalan lancar dan tiada masalah dengan bank.
Semoga perkongsian ini boleh bagi kau semangat untuk teruskan kehidupan.
Don’t give up and good luck!


Home / Health & Beauty

Kanser Serviks (Simptom & Rawatan Barah Pangkal Rahim di Malaysia)

Selain barah payudara, antara penyakit yang paling ditakuti oleh golongan wanita ialah kanser serviks. Kami bukan ingin menakutkan sesiapa. Hanya sekadar berkongsi maklumat penting berkenaan barah pangkal rahim yang anda perlu tahu.
Apa itu kanser serviks?
Kanser serviks atau juga dikenali sebagai kanser pangkal rahim adalah disebabkan pertumbuhan luar biasa sel-sel yang mempunyai kebolehan untuk menyerang atau merebak ke bahagian lain badan. Pada awalannya, tiada simptom-simptom barah pangkal rahim yang boleh dilihat.
Malah ia adalah salah satu daripada penyebab keputihan yang telah kita pelajari di dalam topik sebelum ini. Hanya simptom-simptom peringkat seterusnya dapat dilihat termasuklah pendarahan luar biasa faraj, sakit di bahagian pelvik atau sakit sewaktu melakukan hubungan kelamin.
Jangkitan HPV (Human Papillomavirus) kebiasaannya terlibat di dalam lebih daripada 90% kes barah pangkal rahim, bagaimanapun kebanyakan orang yang mempunyai jangkitan HPV, tidak mendapat kanser serviks.
Faktor-faktor lain yang boleh menyumbang kepada barah pangkal rahim adalah tabiat merokok, sistem imunisasi yang lemah, pil-pil perancang keluarga dan mula melakukan hubungan kelamin pada usia muda dan mempunyai berbilang pasangan. Kanser serviks kebiasaannya terjadi disebabkan perubahan-perubahan dalaman badan yang mengambil masa 10 hingga 20 tahun.

Jenis kanser serviks
Terdapat dua jenis barah pangkal rahim yang utama. Hampir 90% barah pangkal rahim adalah merupakan Squamous Cell Carcinoma. Ianya bermula dari dalam sel skuamus atau kulit seperti sel yang terdapat di pangkal rahim. Kedua adalah Adenocarcinoma yang jarang berlaku dan ia bermula dari dalam sel glandular.

Cara diagnos kanser serviks
Terdapat banyak cara untuk mendiagnos barah pangkal rahim tersebut, di antaranya adalah:

Ujian pap smear

Seringkali dilakukan untuk mengesan perubahan sel yang luar biasa di dalam pangkal rahim dan boleh mengesan walaupun kanser belum lagi terbentuk. Doktor akan mengambil contoh sel dari permukaan pangkal rahim dan akan melihatnya di bawah mikroskop. Wanita disyokran untuk menjalani ujian pap smear ini setiap dua tahun sekali.

Kolposkopi

Ia adalah sejenis alat khas yang dapat memeriksa kawasan pangkal rahim. Kolposkopi dapat membesarkan imej sel pangkal Rahim dan faraj, sama seperti mikroskop. Apabila ianya dimasukkan, ia boleh memberikan cahaya dan selamat digunakan untuk wanita yang hamil.

Biopsi

Dengan mengambil sedikit tisu untuk menjalankan pemeriksaan di bawah mikroskop dengan lebih teliti. Ia adalah sangat tepat dan keputusan boleh didapati dalam masa seminggu.

Computed Tomography Scan (Imbasan CT)

Ia merupakan imbasan dan memberikan gambar tiga dimensi di dalam badan menggunakan sinar-X.

Magnetic Resonance Imaging (MRI)

Ujian ini sama seperti imbasan CT tetapi ia menggunakan kuasa magnet untuk membentuk imej-imej yang lebih jelas dan lengkap.

Tahap barah pangkal rahim
Ada empat tahap kesemuanya di dalam kanser serviks, di mana tahap 1 adalah kurang merbahaya dan tahap 4 merupakan sangat merbahaya. Jenis rawatan adalah mengikut tahap keseriusan kanser serviks tersebut.

Rawatan barah pangkal rahim
Antara rawatan yang kebiasaannya dilakukan untuk merawat kanser serviks adalah dengan melakukan pembedahan untuk membuang sel-sel kanser, radioterapi dan juga kemoterapi.
Tetapi kalau boleh, jangan tunggu sehinggan kanser serviks terbentuk. Adalah lebih baik jika kita dapat mencegahnya daripada berlaku dengan mengamalkan gaya hidup yang sihat dan aktif, setia kepada pasangan anda dan lakukan pap smear setiap 2 tahun sekali.
Juga disarankan untuk berjumpa dengan pakar segera jika anda mempunyai simptom-simptom kanser serviks di mana pengesanan awal dapat menghalang kanser serviks dari merebak. Walaupun ianya kelihatan hanya seperti keputihan luar biasa, anda boleh dapatkan khidmat pakar dan ia mungkin boleh menyelamatkan nyawa anda.
Layari program pencegahan kanser serviks, inisiatif dari Kementerian Kesihatan Malaysia.

Semoga kita semua dilindungi Allah dari penyakit seperti ini.
Ameen.


Home / Hebahan

Beaconhouse Pre-School Kini Dibuka Di Gamuda Gardens

The Beaconhouse Group pada 23 Mac 2022 telah mengumumkan pelancaran Beaconhouse Pre-School Gamuda Gardens. Ini adalah rangkaian sekolah mereka yang terkini di Malaysia yang secara asasnya lebih fokus pada pembelajaran berasaskan permainan atau play-based learning.
Ini adalah satu usahasama di antara Gamuda Land dan juga The Beaconhouse Group. Untuk makluman, sekolah Beaconhouse Pre-School Gamuda Gardens yang pertama sekali dibina di dalam komuniti setempat.
Alister Bartholomew, Regional Director dari The Beaconhouse Group berkata, “Kami sangat gembira dengan usahasama ini dengan Gamuda Land kerana matlamat kami adalah sama iaitu menuju ke arah kemajuan mapan untuk generasi masa hadapan. Di Beaconhouse, kami sangat menitikberatkan tentang penjagaan alam sekitar kepada kanak-kanak sejak mereka kecil lagi. Kami juga merasakan bahawa lokasi sekolah baru ini sangat ideal kerana suasana hijau di sekeliling.”
Larissa Chan, Executive Director dari Gamuda Land pula berkongsi, “Dari segenap aspek tempat tinggal, pendidikan, rekreasi dan banyak lagi, kami meletakkankan kesemua kriteria ini dalam satu tempat. Kami bina satu komuniti yang membolehkan masyarakat berhubung antara satu sama lain dan tidak dilupa dengan alam sekitar. Ini adalah antara sebab kami sangat-sangat mengalu-alukan kehadiran pelajar-pelajar cilik Beaconhouse Pre-School yang bakal belajar dalam suasana pembelajaran kondusif terhadap alam sekitar. Dengan adanya Beaconhouse Pre-School, ia bukan hanya memberi manfaat kepada penghuni Gamuda Gardens sahaja, malahan kepada masyarakat setempat.”
Beaconhouse Pre-School Gamuda Gardens kini masih lagi dalam fasa pertama. Dalam fasa kedua nanti, akan ada fasiliti lengkap yang lain seperti padang bola sepak, kolam renang dan gelanggang bola keranjang. Bukan itu sahaja, pelajar-pelajar di sini juga bakal menerima manfaat daripada fasiliti lengkap yang lain seperti pusat sukan, bilik muzik, studio menari dan juga studio drama.
Untuk maklumat lanjut berkenaan Beaconhouse Group of Schools mahupun Beaconhouse Pre-School Gamuda Gardens, sila layari www.beaconhouse.edu.my


Home / Travel

9 Tempat Menarik Di Ampang Waktu Malam (Jalan-Jalan & Makan-Makan)

Malam ini anda nak keluar date dengan pasangan anda, tapi tak tahu nak kemana. Pasangan anda pula sukakan tempat-tempat yang ada view ditambah dengan kehijauan alam semula jadi. Tapi  ada ke tempat-tempat menarik dekat Ampang malam-malam?
Ada! Mungkin tempat date yang sesuai untuk anda adalah di Ampang. Jom tengok dekat mana tempat menarik Ampang.
9 Tempat menarik di Ampang waktu malam
1.Bukit Ampang / Ampang Lookout Point
Tempat yang tidak jauh dari KLCC ini hanya mengambil masa kira-kira 20-25 minit untuk sampai.
Bukit Ampang ini agak tinggi juga hingga boleh lihat panorama Kuala Lumpur secara keseluruhan. Lagi cantik anda pergi tempat menarik di Ampang ini pada waktu malam.
Anda boleh berkunjung ke sini untuk melihat matahari terbenam ataupun melihat bangunan-bangunan yang bercahaya di kota Kuala Lumpur ketika waktu malam. Sambil itu boleh makan-makan kerana terdapatnya gerai-gerai makanan disitu.
Ingin diingatkan yang kawasannya tidaklah luas mana dan susah juga ntuk mendapatkan spot parking jika terlampau banyak kereta. Kalau nak elakkan diri anda dari buat tawaf, naiklah motorsikal.
Tempat menarik di Ampang waktu malam ini juga sesuai untuk bersukan. Tapi kena bertemanlah!

Lokasi : B62, Jalan Hulu Langat, 43100 Ampang, Selangor. (Google Maps)

2. Ampang Sport Planet
Ha tempat ini paling best kalau anda nak main futsal dengan kawan-kawan anda ataupun buat tournament. Kalau nak gunakan untuk aktiviti sukan yang lain pun boleh. Anda boleh tanya terlebih dahulu.
Ampang Sport Planet ini lokasinya terletak di Taman Dato Ahmad Razali. Kalau nak book ke atau confirmkan waktu operasi, sila hubungi pihak pengurusan Ampang Sport Planet. Tempat menarik di Ampang waktu malam ini juga merupakan tumpuan anak-anak muda untuk beraktiviti.

Waktu Operasi: Hari Biasa : 10:00 Pagi – 2 :00 pagi, Hari Minggu : 9:00 Pagi – 2:00 Pagi
Lokasi :  Pusat Sukan Sports Planet Ampang, E12, Taman Dato Ahmad Razali, 68000 Ampang, Selangor (Google Maps)

3. Menage Cafe
Dah penat-penat bersukan atau kau datang tengok pakwe kau main futsal, boleh sambung date dekat tempat makan sebelah Ampang Sport Planet sahaja.
Menage Cafe ini ada tempat makan yang bertutup dan juga yang terbuka (open space) dengan menjamukan pelbagai menu makanan untuk setiap lapisan umur. Antara menu-menu yang ada dan boleh cuba :-

B&E Coffee – minuman kopi dan frappe.
Masakan lauk panas dan tomyam.
Nasi goreng, masakan mee, bihun, kueytiow dan maggi.
Masakan Western.
Legendary Nasi Ayam Kicap (setiap Jumaat dan Sabtu sahaja).
Masakan asam pedas, ikan bakar, daging bakar harimau menangis, roti kitab dan kudapan lain.
Nasi Cikgu Sue.
Makanan ringan seperti tauhu bakar, popia otak-otak, sengkuang calit, rojak buah dan pulut mangga.
Nasi lemak.
Masakan style Mamak.

Kalau anda nak bawa satu keluarga pun boleh juga, sebab kawasannya luas dan mesra OKU juga kanak-kanak. Nak parking kereta pun tak susah.

Waktu operasi : 6pm – 12am
Lokasi : Jln Mamanda 9, Taman Dato Ahmad Razali, 68000 Ampang, Selangor (Google Maps)

4. Restoran Zaiton Asam Pedas
Ini antara kedai makan masakan kampung Melayu yang ramai tidak tahu dekat mana terletaknya. Saiz kedainya juga mengikut seperti kedai-kedai Melayu di kampung.

Saiz kedai bukanlah ukuran ini kerana Restoran Zaiton Asam Pedas ini bila dibuka akan sentiasa ada orang datang makan, lagi-lagi ketika waktu malam. Ini kerana menu bila dimakan rasa macam kita balik kampung ataupun nak dekat dah rasa dengan masakan mak atau nenek kita.
Antara menu yang popular restoran ini mestilah asam pedas, sambal hijau ikan bilis petai dan juga ayam sambal hijau. Lauk yang lain juga turut ada.
Restoran Zaiton Asam Pedas ini pada pukul 7.00 p.m hingga 8.00 kadangkala sudah penuh dengan pelanggan. Untuk parking kereta agak susah juga ini kerana lokasinya yang terletak di kawasan perumahan flat.
Jadi rancang dahulu bila waktu sesuai anda mahu pergi.

Waktu Operasi : 5.00 p.m. – 12 p.m. (Mungkin berubah-ubah)
Lokasi : Jalan Mamanda Kecil 1, Kampung Melayu Ampang, 68000 Ampang, Selangor. (Google Maps)

5. Dagang Avenue
Dagang Avenue ini antara medan selera yang sesuai untuk makan-makan dalam bilangan yang ramai. Pelbagai jenis restoran dan juga gerai-gerai kecil di tempat ini.
Pilihan makanan bermula dari masakan tempatan hinggalah ke barat. Menu yang selalu menjadi pilihan dan kegemaran pelanggan yang datang disini antaranya ialah Chicken Chop, Burger Bakar oleh Burger Kaw Kaw, Yong Tau Foo, Grill Chicken.
Sambil makan suap-suap dengan date anda, bolehlah dengar lagu jiwang dari busker dekat situ. Kalau nak tempah tempat duduk juga boleh. Sila hubungi pihak pengurusan.
Tempat parking di Dagang Avenue agak sukar untuk dapat apabila peak hour. Bolehlah rancang perjalanan anda.

Waktu operasi : 12:30 p.m. – 12.00 a.m.
Lokasi : JalanTaman, Jalan Dagang, Taman Nirwana, 68000 Ampang, Selangor (Google Maps)

6. Sweetree Restaurant
Pasangan anda ada cakap teringin makan makanan Korea yang macam dalam K-drama yang dia tengok. Nak makan kena pastikan dulu restoran itu halal juga. Jangan risau sebab Sweetree Restaurant lah jawapannya!
Menu yang paling ramai selalu order dekat restoran ini adalah Korean BBQ yang ada tempat grill sekali. Selain itu juga ada masakan Korea yang lain anda boleh pilih. Untuk pemula yang baru nak cuba masakan Korea, boleh cuba bimbibap dan juga kimbap.
Tempat menarik di Ampang ini pada waktu malam agak crowded juga pada hari hujung minggu. Jadi rancang dahulu bila masa yang sesuai anda nak pergi.

Waktu operasi : 11:30 p.m – 10:00 pm (last order 9:00 p.m)
Lokai : L1, 12 L1 & 13, L2, Jalan Ampang Putra, Taman Putra Sulaiman, 68000 Ampang, Selangor. (Google Maps)

7. Kawd Ampang Waterfront
Anda dan pasangan nak makan western tapi nak suasananya juga adalah spot untuk gambar instagram? lagilah  Kawd Ampang Waterfront lah tempatnya! Tempat menarik di Ampang ini malamnya mesti menarik kerana sebelahnya juga ada Sungai Klang.
Terdapat juga menu yang telah dioleh (fusion) yang menjadi antara best seller disitu. Cubalah!

Waktu operasi : 12:00 tengahari hingga 11:45 malam
Lokasi : 46, Jalan Awf 3, Ampang Waterfront, 68000 Ampang, Selangor (Google Maps)

8. Ibrahim’s Fatty Crab
Tekak  rasa nak makan sesuatu yang panas-panas dan ada makanan laut, anda boleh datang ke Ibrahim’s Fatty Crab. Mempunyai pilihan makanan laut yang pelbagai dan kualitinya juga terjaga. Gaya masakanya lebih kearah Cina tapi boleh sahaja tanya kalau nak cara masakan lain.

Waktu operasi : Setiap hari kecuali Isnin, hari minggu (5 pm – 12 am) manakala hujung minggu (3 pm – 12 am)
Lokasi : No, 18, 1 Avenue, 68000 Ampang Jaya, Selangor (Google Maps)

9. Pak Long Ikan Bakar
Anda dan date nak kan makanan bakar-bakar dan lauk-pauk kampung yang terlalu banyak pilihan, boleh datang dekat sini.
Pak Long Ikan Bakar adalah restoran yang menyediakan masakan lauk selera kampung Melayu. Ada juga sediakan makanan Thai dan juga makanan Indonesia. Menu yang ramai selalu order dekat sini ikan bakar dan juga menu gulai.
Restoran ini juga menyediakan perkhidmatan katering kalau anda nak buat majlis makan-makan.

Waktu Operasi : 8.00 pagi – 12.00 malam
Lokasi : No. 31-G, Jalan UP 1/6, Ukay Perdana, 68000 Ampang, Selangor (Google Maps)

Akhir kata
Selain balik-balik KLCC yang jadi tempat dating anda dan pasangan, baik tukar angin sekali sekala date tempat menarik di Ampang. Tempat yang mana bila malam orang keluar untuk lihat view Ampang dan juga makan makananya yang pelbagai. Date-date juga, jangan lupa jaga batas!
Kalau nak date selain tempat menarik di Ampang waktu malam, boleh tengok juga Tempat Menarik Di Kuala Selangor.
Selamat explore!


Home / Finance

Apa Maksud Pelabur Mangkin Dalam Cukai Pendapatan LHDN 2021?

Aku tahu sekarang kau tengah sibuk isi borang e-BE bagi tahun taksiran 2021. Mesti kau tak faham apa maksud “Pelaburan yang diluluskan di bawah insentif cukai bagi pelabur mangkin” yang boleh ditolak sehingga RM500,000.
Kalau kau hover info di ef.hasil.gov.my semasa nak submit tax, dia akan beritahu “Amaun tidak kurang daripada RM5,000 dan tidak lebih daripada RM500,000 (Terhad kepada Pendapatan Agregat).:
Memang banyak kalau boleh tolak cukai sampai RM500,000. Tapi masalahnya, apa sebenarnya pelabur mangkin? Aku dulu pun tak faham. Kini, aku nak berkongsi dengan kau. Sebelum itu, bagi yang masih belum buka fail dengan LHDN, boleh rujuk cara daftar LHDN individu.
Boleh tolak cukai kalau melabur dalam ASB dan Tabung Haji?
Kau mesti nak tahu samada Amanah Saham Bumiputera (ASB), Amanah Saham Nasional (ASN) dan Tabung Haji termasuk dalam pelaburan yang diluluskan di bawah insentif cukai bagi pelabur mangkin bukan?
Jawapannya, tidak.
Kalau kau nak tahu; ASB, ASN dan Tabung Haji tidak tergolong didalam kategori ini. Terdapat kriteria-kriteria yang perlu dipenuhi bagi sesebuah syarikat penerima pelaburan seperti yang boleh dirujuk di Ketetapan Umum No. 12/2020 Insentif Bagi Pelabur Mangkin dilaman rasmi LHDNM, www.hasil.gov.my atau boleh dicapai melaui pautan pantas di sini: https://phl.hasil.gov.my/pdf/pdfam/KU_12_2020.pdf
Senang cerita, melabur dalam instrument seperti yang dinyatakan di atas tidak akan dapat pelepasan cukai LHDN.
Jadi, apa yang boleh dapat pelepasan cukai LHDN?

Teruskan membaca.

Apa sebenarnya makna pelabur mangkin?
Kalau kau baca penerangan di atas, LHDN ada sebutkan bahawa ada kriteria yang perlu dipenuhi bagi sesebuah syarikat penerima pelaburan. Yang menerima pelaburan itu ialah syarikat. Yang melabur itu ialah pelabur. Mereka inilah yang dinamakan pelabur mangkin.
Aku tak pasti apa sinonim lain yang boleh digunakan dalam Bahasa Melayu. Tapi dalam Bahasa Inggeris, untuk mudah faham, pelabur mangkin ialah “angel investor“.

Pelabur malaikat?
Itu kalau kau terjemahkan secara literal. Pelabur ini orang atau manusia, bukan malaikat. Cuma mereka-mereka ini adalah individu yang berani ambil risiko.
Mengikut Forbes, pelabur mangkin atau angel investor ini adalah individu-individu yang bagi duit atau funding pada mana-mana syarikat startup yang baru nak mulakan bisnes; dan menukarkan nilai funding tersebut dengan saham atau ekuiti syarikat.

Apa syarikat startup pula?
Startup company ialah satu entiti bisnes yang baru nak bermula tapi tak ada cukup duit. Jadi, pendiri bisnes ini akan cari orang luar yang sudi dan sanggup melabur dalam syarikat mereka.
Contohnya dia nak kembangkan syarikat startup dan perlukan modal sebanyak RM50,000 untuk dapatkan lebih banyak pelanggan. Kalau kau ada duit kau boleh beranikan diri melabur dalam syarikat ini.
Kebiasaannya, founder dan co-founder syarikat startup ini akan berjumpa dengan mana-mana angel investor dan buka laptop. Dia akan buka laptop untuk buat presentation pada kau guna Microsoft Powerpoint, Google Slides atau apa-apa sahaja.
Selalunya, mereka ini juga professional. Dia akan ceritakan keseluruhan bisnes dia termasuk apa masalah yang dihadapi oleh audience, apa solution, berapa projection untung, berapa saham akan diberikan dengan pelaburan sekian-sekian dan macam-macam lagi.

Kau perlu dengan dan buat keputusan sendiri. Kalau kau yakin, teruskan. Kalau kau tak yakin langsung, abaikan.
Lebih baik kau invest dalam instrument lain yang konvenstional seperti ASB dan Tabung Haji. Tapi kalau kau nak rasa lagi hip, bolehlah cuba robo-advisor seperti Wahed Invest, Raiz, StashAway dan macam-macam lagi. Pastikan rujuk dulu samada platform-platform yang dinyatakan adalah patuh syariah atau tidak.

Macam mana nak dapatkan Angel Tax Incentive?
Gila banyak kalau dapat insentif RM500,000 kan? Aku tahu memang menarik. Akau kalau boleh pun nak juga. Cuma duit aku tak adalah banyak sangat sampai perlu bayar cukai juta-juta.

Tapi kalau kau jenis usahawan yang dah bayar zakat banyak tapi masih lagi kena bayar cukai yang tinggi hinggi puluh dan ratus ribu, aku cadangkan kau join program dari MBAN dan Cradle.
Syarikat startup ini selalunya telah dibuat due diligence oleh pihak-pihak tertentu seperti Cradle. Maksudnya, syarikat yang layak menerima pelaburan ini sebenarnya bukan calang-calang. Memang ada potensi untuk berkembang.
Walaupun begini, kau tetap kena buat assessment betul-betul sebelum invest dalam mana-mana syarikat yang layak dalam Angel Tax Incentive ini. Takut-takut ada yang tak bagus. Lagi membazir duit kau dalam syarikat yang acah-acah technopreneur. Lebih baik kau invest dengan makcik nasi lemak tepi jalan.
Hati-hati, jangan sampai kena scam.


Home / Finance

Semak Nombor Akaun Maybank Online (Guna M2U, MAE & Website)

Pernah tak orang minta nombor akaun anda, tiba-tiba anda terlupa? Atau anda memang tak ingat pun nombor akaun bank anda. Cari di dalam handphone pun tak jumpa. Runsing juga kalau jadi begini. Jika anda pengguna akaun Maybank, jangan risau. Kami akan kongsikan kepada anda cara semak nombor akaun Maybank online.
Untuk anda yang kehilangan kad ATM, anda boleh rujuk panduan dan cara tukar kad Maybank yang boleh dilakukan secara online di maybank2u.com.my atau di kiosk.
Izinkan kami berkongsi.
Cara semak nombor akaun Maybank melalui maybank2u.com.my
Anda boleh semak nombor akaun anda melalui website Maybank. Berikut adalah langkah-langkahnya:

Layari website Maybank di https://www.maybank2u.com.my/home/m2u/common/login.do
Masukkan username anda.
Tekan LOGIN.
Security phrase anda akan terpapar. Tekan YES jika betul.
Masukkan password anda. Tekan LOGIN.
Nombor akaun anda terpapar di skrin. Jika anda mempunyai akaun semasa dan MAE, nombor akaun anda juga akan terpapar.

Cara semak nombor akaun Maybank guna aplikasi M2U
Sebelum menggunakan aplikasi ini, anda dikehendaki memuat turun di Play Store atau App Store.
Setelah memuat turun aplikasi ini, berikut adalah langkah-langkah untuk menyemak nombor akaun Maybank anda:

Masuk ke aplikasi M2u.
Isikan username anda.
Tekan LOGIN.
Security phrase anda akan terpapar. Tekan YES jika betul.
Masukkan password anda. Tekan LOGIN.
Nombor akaun anda akan terpapar di bawah senarai akaun anda.

Cara check nombor akaun Maybank guna aplikasi MAE
Sebelum menggunakan aplikasi ini, anda dikehendaki memuat turun aplikasi MAE di Play Store atau App Store.
Setelah memuat turun applikasi ini, berikut adalah langkah-langkah untuk menyemak nombor akaun Maybank anda:

Buka aplikasi MAE.
Isikan username dan password anda.
Tekan Maybank2u di bahagian menu sebelah bawah
Masukkan PIN 6 digit sekiranya dipinta
Pilih akaun yang dikehendaki contohnya Savings Account-i
Lihat nombor akaun Maybank yang berada betul-betul di bawah akaun anda contohnya Savings Account-i tadi
Anda juga boleh lihat baki duit dalam akaun Maybank anda di bahagian Total Balance
Selesai

Terlupa password Maybank2u?
Anda dah tahu cara semak nombor akaun Maybank, tetapi tak boleh login sebab terlupa password. Jangan risau, jom tengok apa nak buat kalau anda terlupa password Maybank2u anda.

Langkah-langkah untuk dapatkan password Maybank2u:

Layari https://www.maybank2u.com.my/home/m2u/common/login.do
Tekan FORGOT LOGIN DETAILS.
Pilih jenis kad anda.
Masukkan nombor kad bank anda dan nombor PIN anda.
Tekan SUBMIT.
Nama pengguna anda akan dipaparkan. Tekan Reset Password.
Masukkan password baru dan sahkan password baru anda.
Masukkan nombor TAC yang diberikan pada nombor telefon yang didaftarkan.
Tekan SUBMIT.

Anda sudah boleh login akaun anda dengan password baru.

Contoh nombor akaun Maybank
Jika anda kurang pasti betul atau tidak nombor akaun anda, nombor akaun Maybank mempunyai 12 digit.

Contoh: 1234 1234 1234
Sila perhatikan dan kira betul-betul nombor akaun anda.

Nak lebih detail lagi?
Jika anda inginkan lebih informasi mengenai perkara yang berkaitan dengan Maybank, anda boleh hubungi mereka di:

Hotline: 1-300 88 6688
Email: [email protected]

Akhir kata
Sekarang kami dah kongsikan bagaimana nak tahu nombor akaun Maybank anda. Mudah sahaja kan cara nak semak nombor akaun Maybank online. Semoga perkongsian kami memberi manfaat kepada anda.
Jika anda mempunyai caruman KWSP dan berminat ingin tahu baki akaun KWSP anda, kami ada kongsikan cara check KWSP balance untuk anda.
Semoga dipermudahkan segala urusan.


Home / Finance

Pengeluaran Khas KWSP RM10000 2022 (Bila Tarikh Permohonan 10k Dibuka?)

Aku tahu, kau adalah antara individu yang tak sabar-sabar nak login dan buat pengeluaran khas KWSP RM10000 ini. Gedik bukan main. Apa tidaknya, bukan senang nak dapat sekelepuk duit 10k kan? Jarang-jarang berlaku. Aku faham.
Oleh sebab itu, dalam artikel ini, aku akan kongsikan semua perkara penting berkenaan permohonan pengeluaran khas KWSP RM10k yang kau perlu tahu.
Bila tarikh permohonan pengeluaran khas KWSP 10k akan dibuka?
Mengikut laman Facebook rasmi KWSP, tarikh permohonan pengeluaran khas KWSP RM10000 ini akan dibuka bermula 1 April 2022. Tarikh akhir untuk memohon ialah pada 30 April 2022.

Perlu apply online atau isi borang di cawangan KWSP?
Menurut pembacaan kami, permohonan pengeluaran KWSP 2022 hanya boleh dilakukan secara online sahaja. Walau bagaimanapun, kami pasti ada borang yang boleh diambil di kaunter untuk yang kurang mahir dengan komputer.

Apa link untuk login dan apply pengeluaran khas KWSP RM1000 ini?
Buat masa ini, pihak KWSP belum mengeluarkan apa-apa maklumat berkenaan perkara ini. Ada ura-ura yang mengatakan bahawa portal permohonan baru ini ialah iceria.kwsp.gov.my
Apa-apa pun, kita tunggu pengumuman rasmi daripada pihak KWSP dan Kementerian Kewangan Malaysia (MOF).

Apa kriteria, syarat dan kelayakan untuk mohon pengeluaran khas KWSP 10k ini?
Tidak banyak syarat yang dikenakan. Permohonan ini terbuka kepada semua ahli KWSP yang berumur 55 tahun dan ke bawah.
Sekiranya kau berusia lebih 55 tahun, kau tidak layak mengeluarkan duit KWSP 10k. Ini kerana kau sebenarnya layak untuk baut pengeluaran KWSP untuk persaraan. Yang lebih menarik, caruman yang diterima ke dalam Akaun 1 dan Akaun 2 kau akan digabungkan ke dalam Akaun 55. Ini bermakna tak perlu lagi buat pengeluaran Akaun 1 lagi kerana ia sudah digabungkan dengan Akaun 2 menjadi Akaun 55.

Berapa jumlah amaun duit KWSP yang boleh dikeluarkan?
Amaun minimum yang kau boleh keluarkan dari akaun KWSP ialah RM50. Amaun maksimum pula RM10,000.
Secara asasnya, ia bergantung kepada jumlah amaun duit caruman kau di dalam akaun KWSP. Yang paling utama, kau kena check baki akaun KWSP kau terlebih dahulu sebelum buat apa-apa keputusan.

Duit 10k ini akan dikeluarkan dari Akaun 1 atau Akaun 2 KWSP?
Mula-mula, pihak KWSP akan ambil duit dari Akaun 2 kau. Andai kata tidak mencukupi, barulah KWSP akan tarik dari Akaun 1.

Sila ingat, amaun 10k itu ialah yang maksimum kau boleh keluarkan. Jika kau cuma ada sekitar RM6000, kau boleh keluarkan sekadar yang ada sahaja.

Bila duit KWSP 10k akan dimasukkan ke dalam akaun bank?
Paling awal duit KWSP RM10000 akaun dimasukkan dan dikreditkan ke dalam akaun bank ahli KWSP ialah pada 20 April 2022.
Ini bermakna, kau perlu memohon pada hari pertama portal permohonan dibuka iaitu pada 1 April 2022. Janganlah terhegeh-hegeh buat permohonan pada 19 April 2022 dan berharap duit masuk pada keesokan harinya. Sila rancang betul-betul.

Adakah pengeluaran khas KWSP ini dipanggil i-Ceria?
Bagi yang tidak tahu, nama iCeria ini dicadangkan oleh Datuk Seri Mohd Salim Sharif (BN-Jempol) ketika perbahasan Titah Diraja di Dewan Rakyat.
Cadangan nama iCeria ini adalah sebelum kelulusan yang dibuat oleh Perdana Menteri pada 16 Mac 2022. Sama-sama kita tunggu apa nama baru portal untuk pengeluaran KWSP yang baru ini.
Kau suka misteri kan?

Adakah pengeluaran ini akan dipanggil i-Bunga?
Kenapa pula i-Bunga? Pelik bukan?
Mari sini aku terangkan serba sedikit teori konspirasi ini. Kalau sebelum ini sudah ada i-Citra dan i-Lestari, netizen meramalkan bahawa pihak KWSP akan menggunakan nama i-Bunga.
Netizen kata, alang-alang nak guna nama penyanyi Indonesia, Bunga Citra Lestari, gunakanlah kesemuanya. Jangan tinggal-tinggal.
Netizen Malaysia memang terlalu banyak idea. Tak ada yang tak lawak!

Patut ke keluarkan KWSP 10k dan masukkan dalam ASB?
Macam-macam versi yang kau boleh baca di Internet berkenaan perkaran ini. Ada yang kata lebih baik keluarkan 10k dan masukkan terus dalam ASB sebab mudah nak keluarkan. Kalau duduk diam-diam dalam KWSP, memang sampai kau pencen nanti baru boleh keluarkan.
Ada pula yang kata biarkan sahaja terperap dalam KWSP. Alasan dia ialah KWSP pun bukan lekeh-lekeh punya investment. Dividen yang kau boleh dapat dari KWSP juga tinggi. Tak kurang juga yang beri sentimen negatif bahawa pelaburan ASB belum tentu tinggi pulangan.
Aku pun tak ada jawapan berkenaan simpan dalam ASB atau biarkan dalam KWSP. Ada baiknya kau solat 2 rakaat dan berdoa, minta petunjuk dari Allah.
Cuma nasihat aku, jangan pula kau keluarkan duit ASB untuk berjoli. Sudah baik-baik tersimpan untuk hari tua, kau gatal-gatal nak joli katak.

Perdana Menteri kata, jangan keluarkan duit KWSP 10k
Dalam sidan media tadi, keputusan membenarkan permohonan pengeluaran KWSP 10k ini adalah satu keputusan yang sukar oleh pihak kerajaan. Ini adalah kerana ia melibatkan simpanan hari tua rakyat. Pengeluaran khas KWSP 10k ini diluluskan dan dibenarkan kerana ada sesetengah rakyat yang terlalu memerlukan bantuan kewangan. Pengeluaran KWSP 10k ini hanyalah satu jalan tengah yang bakal mengimbangi keperluan mendesak rakyat dan juga simpanan masa hadapan.
Perdana Menteri menambah lagi, walaupun kerajaan telah membenarkan permohonan pengeluaran khas KWSP 10 ini, diharapkan agar rakyat tidak mengeluarkan simpanan ini, kecuali dalam keadaan yang betul-betul mendesak. Beliau juga berharap agar pencarum KWSP membuat pertimbangan sewajarnya sebelum melakukan pengeluaran.

KWSP minta berhati-hati, jangan kena tipu dengan scammer!
Memandangkan ramai yang mencari maklumat berkenaan pengeluaran khas KWSP RM10000 ini, pasti ada puak-puak jahat di luar sana yang cuba mengambil kesempatan.
Percayalah, KWSP tidak akan dan tidak pernah melantik pihak ketiga yang diberikan kebenaran menguruskan permohonan bagi mendapatkan kelulusan pengeluaran.

Sekiranya ada mana-mana pihak yang cuba membantu anda, itu adalah scam.
Sekadar ingatan:

Jangan sesekali terpedaya dengan tipu helah mereka yang menawarkan bantuan
Jangan klik mana-mana link atau pautan dalam email
Jangan klik mana-mana link atau pautan dalam SMS
Jangan download apa-apa aplikasi pengeluaran KWSP yang meragukan
Sila download aplikasi i-Akaun yang rasmi daripada KWSP sahaja

Sila kemaskini no telefon KWSP anda jika ada perubahan. Proses kemaskini no telefon ini penting kerana segala urusan KWSP secara online akan menggunakan TAC yang akan diterima melalui SMS.

Akhir kata
Bertenang, bukan kau seorang yang tertunggu-tunggu maklumat baru berkenaan duit pengeluaran khas KWSP RM10000 ini. Ramai lagi di luar sana yang tak sabar-sabar nak pegang dan cium duit RM10k di tangan.
“GATAL TANGAN DAH NI WOOOOIIIII”
Sabar. Sabar. Bertenang. Sila tunggu tarikh duit pengeluaran khas KWSP masuk dalam akaun bank.
Sama-sama kita berdoa agar pihak KWSP dan MOF cepat-cepat keluarkan pengumuan berkenaan pengeluaran KWSP RM10000 ini. Yang penting, bagi yang belum register lagi, jika terlupa, semak nombor KWSP kau terlebih dahulu dan cepat-cepat daftar i Akaun KWSP online di secure.kwsp.gov.my.
Bukan itu sahaja, kau juga boleh register i-Akaun KWSP melalui handphone Android ataupun iPhone. Ini adalah untuk memudahkan lagi urusan pengeluaran khas ini nanti.
Sama-sama kita nantikan!


Home / Finance

5 Cara Bayar Hutang Kereta Dengan Cepat (Tak Perlu Tunggu 9 Tahun)

Anda sekarang ini baru sahaja tamatkan pelajaran di universiti dan kini sudah mendapat pekerjaan tetap. Mak bapa adik kakak anda suruh anda beli kereta nanti. Senang untuk anda jika ada urusan kerja di luar ataupun kena travel. Anda pun belilah Myvi baru. Dah berapa bulan pakai, rasa macam sesak pula nak bayar RM560 bulan-bulan sampai 9 tahun. Anda pun fikir macam mana cara nak bayar hutang kereta dengan cepat?
Jangan risau disini kami akan kongsikan 5 cara nak bayar hutang kereta dengan cepat untuk anda.
Cara bayar hutang kereta dengan cepat
Ada sebenarnya cara-cara nak selesaikan hutang, pinjaman atau loan kereta anda dari 9 tahun ke 4-5 tahun sahaja.
Antara cadangan untuk bayar hutang kereta dengan lebih cepat ialah:

Tambah pendapatan
Beli insurans kereta yang lebih murah
Pajak barang kemas/emas
Selesaikan hutang yang kecil
Buat bajet perbelanjaan

Okay anda mesti nak tahu macam mana nak buat kelima-lima cara  dengan cepatkan? Jom baca dekat bawah ini.

1. Cara bayar hutang kereta dengan tambah pendapatan
Zaman-zaman macam ini tahu sukar dan susah untuk nak menyimpan duit. Lagilah kalau dah berkeluarga. Gaji pula tak naik-naik, bonus apa lagikan. Jadi ada 3 cara yang boleh dilakukan untuk tambah duit pendapatan anda.

Mula menyimpan sambil bayar hutang

Bila dapat duit gaji anda, selain bayar hutang kereta,  simpan 10% hingga 20% duit gaji tersebut untuk duit ansuran kereta yang akan datang. Simpanlah ditempat yang sukar untuk dikeluarkan duit tersebut. Bila sudah simpan sampai target jumlah bayaran hutang kereta anda, keluarkan dan bayar lump sum.

Mula melabur

Ini anda mesti pandai kaji selidik terlebih dahulu cara pelaburan mana yang anda mampu dan lebih selamat.  ASB ke, ASB Loan ke, Tabung Haji ke lain-lain. Ianya memang ambil masa yang agak lama untuk mendatang hasil tapi yang pasti duit pelaburan anda itu beranak-pinak dan akan dapat dividen. Melalui dividen itu anda dapat bayar hutang kereta lebih dari yang sepatutnya.

Buat kerja part time/freelance

Bila anda mula bayar hutang kereta setiap bulan, masa lapang anda bolehlah buat shopee food ke, freelance menulis ke, jual homemade food ke dan lain-lain lagi. Jadi duit part time itu boleh disimpankan untuk hutang kereta anda sampai tiba masanya. Kalau ada lebih boleh untuk emergency fund juga.

2. Beli insurans kereta yang lebih murah
Bunyi macam pelikkan? Sebab makin murah insurans semakin sikitlah perlindungan premium untuk diri dan kereta. Tapi ini betul sebab fikir logiknya, anda dahlah kena bayar hutang kereta Myvi RM560 sebulan. Nak renew roadtax kena beli insurans. Kalau ambil insurans yang kena bayar RM1,000 – RM2,000 tinggal berapa sahaja untuk diri anda?
Anda boleh berbuat begini dengan cara tanyakan kepada agen-agen insurans. Bandingkan harga dan apa perlindungan yang mampu insurans itu bagi.

Boleh cuba bandingkan harga insurans kereta di MyEG.

3. Cara bayar hutang kereta dengan pajak/tebus emas
Anda ada emas ataupun barang kemas? Kalau ada boleh pajak dikedai emas dan duit pajak tersebut boleh dijadikan sebagai cara bayaran hutang kereta juga. Bayar untuk setahun terus ataupun bulanan. Ada lebih simpan untuk pembayaran seterusnya kemudian tebus semula barang kemas tidak kurang dari 6 bulan ini kerana kadar upah tidaklah tinggi mana. Selepas itu anda pajak semula dan boleh langsaikan terus hutang kereta anda. Tiba masanya tebus balik nanti.

4. Selesaikan bayar hutang yang kecil
Nampak macam hutang kecil ini tak pentingkan? Sebenarnya hutang kecil inilah yang akan menganggu dan membelenggu cara kita bayar hutang kereta dengan cepat. Oleh itu senaraikan hutang-hutang kecil yang ada contohnya macam :

Hutang kawan – RM300
Hutang makan dan minum – RM50
Hutang alatan elektronik – RM800
Hutang barang/alatan dapur – RM1,000

Selesaikan hutang-hutang yang kecil terlebih dahulu, bila dah clear bolehlah anda fokus untuk bayar habis hutang kereta anda.

5. Buat bajet perbelanjaan
Bunyi macam susahkan? Memang susah realitinya. Caranya kurangkan bajet untuk benda-benda yang tak penting. Macam hiburan, travel, belanja hari raya dan lain-lain. Memang agak lama nak tahan semua itu, tapi ianya dapat bantu anda bayar habis hutang kereta dengan cepat.

Boleh juga baca artikel cara bahagikan duit gaji kalau anda tak berapa reti nak bajet.

Akhir kata
Sebenarnya boleh sahaja kalau anda nak bayar cepat-cepat hutang atau pinjaman kereta sendiri. Tak perlu nak tunggu 8-9 tahun. Bila dah habis bayar kereta, lapang dada boleh bayar untuk komitmen yang lain. Dalam pada masa yang sama cara bayar hutang kereta dengan cepat ini juga boleh bantu anda menyimpan untuk masa hadapan.
Semoga dipermudahkan urusan!


Home / Finance

KWSP 10k 2022 (Bila Tarikh Pengeluaran One-Off RM10000 Terkini?)

Sempat tak tengok Sidang Media Khas Perdana Menteri, Dato’ Sri Ismail Sabri Yaakob di Facebook Live mahupun YouTube tadi? Kalau sempat tengok, mesti sekarang tengah tersenyum girang sebab tak sabar nak buat login dan buat pengeluaran khas KWSP RM1000 secara one-off yang selama ini diperjuangkan oleh Dato’ Sri Haji Mohammad Najib bin Tun Haji Abdul Razak.
Bila akan ada maklumat terkini KWSP 10k one-off ini?
Kami tahu, ramai sudah maklum bahawa pada 16 Mac 2022, pihak kerajaan telah bersetuju dalam membenarkan pengeluaran khas KWSP sebanyak RM10,000 yang kini boleh dicapai melalui portal pengeluarankhas.kwsp.gov.my.
Walau bagaimanapun, sidang media oleh Perdana Menteri tidak tidak memberikan apa-apa maklumat tambahan. Penjelasan lanjut mengenai pengeluaran KWSP 10k ini akan dibuat oleh pihak KWSP dan juga Kementerian Kewangan Malaysia (MOF). Kami sarankan anda siap-siap follow Facebook rasmi KWSP dan juga laman Facebook rasmi Kementerian Kewangan Malaysia.
Memetik hantaran Facebook Tengku Zafrul iaitu Menteri Kewangan Malaysia, butir-butir mengenai pengeluaran KWSP 10k akan diperincikan oleh KWSP dalam masa terdekat.

Bila tarikh permohonan pengeluaran khas KWSP 10k?
Sehari selepas pengumuman Perdana Menteri pada 16 Mac 2022, laman Facebook rasmi KWSP membuat satu posting di mana permohonan pengeluaran khas KWSP RM10000 ini akan dibuka bermula 1 -30 April 2022. Kami nasihatkan anda tidak memohon sehingga tarikh akhir yang dibenarkan iaitu 30 April 2022.
Lagi lambat mohon, lagi lambat dapat duit RM10k. Cepat-cepat dapatkan maklumat berkenaan cara mohon pengeluaran khas KWSP 2022 supaya cepat dapat duit.

Perlu apply online atau isi borang di cawangan KWSP?
Setakat yag kami tahu, permohonan pengeluaran hanya boleh dilakukan secara online sahaja. Ini adalah berdasarkan posting KWSP di Facebook yang tidak menyatakan apa-apa borang yang boleh diambil dari cawangan KWSP berhampiran dan diisi secara manual.

Apa link untuk login dan apply pengeluaran khas KWSP RM1000 ini?
Buat masa ini, pihak KWSP belum mengeluarkan apa-apa maklumat berkenaan perkara ini. Ada ura-ura yang mengatakan bahawa portal permohonan baru ini ialah iceria.kwsp.gov.my
Apa-apa pun, kita tunggu pengumuman rasmi daripada pihak KWSP dan Kementerian Kewangan Malaysia (MOF).

Adakah pengeluaran ini ialah i-Ceria?
Nama i Ceria ini dicadangkan oleh Datuk Seri Mohd Salim Sharif (BN-Jempol) ketika perbahasan Titah Diraja di Dewan Rakyat. Cadangan ini adalah sebelum kelulusan yang dibuat oleh Perdana Menteri pada 16 Mac 2022.
Oleh yang demikian, masih belum ada maklumat terkini samada pihak KWSP akan menggunakan nama i-Ceria atau tidak.

Adakah pengeluaran ini akan dipanggil i-Bunga?
Kenapa pula i-Bunga? Pelik bukan?
Mari kami terangkan serba sedikit teori konspirasi ini. Jika sebelum ini sudah ada i-Citra dan i-Lestari, netizen meramalkan bahawa pihak KWSP akan menggunakan nama i-Bunga.
Netizen kata, alang-alang nak guna nama penyanyi Indonesia, Bunga Citra Lestari, gunakanlah kesemuanya. Jangan tinggal-tinggal.
Netizen Malaysia memang terlalu banyak idea. Tak ada yang tak lawak!

Kalau tak terdesak, jangan keluarkan duit KWSP 10k
Dalam sidan media tadi, keputusan membenarkan permohonan pengeluaran KWSP 10k ini adalah satu keputusan yang sukar oleh pihak kerajaan. Ini adalah kerana ia melibatkan simpanan hari tua rakyat. Pengeluaran khas KWSP 10k ini diluluskan dan dibenarkan kerana ada sesetengah rakyat yang terlalu memerlukan bantuan kewangan. Pengeluaran KWSP 10k ini hanyalah satu jalan tengah yang bakal mengimbangi keperluan mendesak rakyat dan juga simpanan masa hadapan.
Perdana Menteri menambah lagi, walaupun kerajaan telah membenarkan permohonan pengeluaran khas KWSP 10 ini, diharapkan agar rakyat tidak mengeluarkan simpanan ini, kecuali dalam keadaan yang betul-betul mendesak. Beliau juga berharap agar pencarum KWSP membuat pertimbangan sewajarnya sebelum melakukan pengeluaran.

Akhir kata
Bertenang, bukan anda seorang yang tertunggu-tunggu maklumat baru berkenaan duit pengeluaran khas KWSP 10k ini. Ramai lagi di luar sana yang tak sabar-sabar nak pegang dan cium duit RM10k di tangan.
“DUIT KITA WOIIIII, TAZZABARRRR NI”
Sabar. Sabar.
Sama-sama kita berdoa agar pihak KWSP dan MOF cepat-cepat keluarkan pengumuan berkenaan pengeluaran KWSP RM10000 ini. Yang penting, bagi yang belum register lagi, cepat-cepat daftar i Akaun KWSP online di secure.kwsp.gov.my untuk memudahkan lagi urusan pengeluaran nanti.
Sama-sama kita tunggu!


Home / e-Government

Semak No Akaun Bil Air Selangor

Anda orang Selangor dan ingin tahu cara semak no akaun bil Air Selangor anda? Mudah sahaja, mari kami tunjukkan. Sebelum itu, anda sudah tahu yang Air Selangor atau SYABAS sudah mengeluarkan aplikasi? Sekarang anda boleh memantau serta buat semakan bil Air Selangor dan membuat pembayaran bil melalui aplikasi Air Selangor.
Dengan aplikasi ini juga, anda boleh membuat penukaran hak milik akaun secara online. Dan yang paling penting, anda boleh tahu di mana kawasan yang terjejas bekalan air dengan lebih senang. Izinkan kami berkongsi.
Semakan nombor akaun bil Air SelangorCara semak no akaun bil Air SelangorCara daftar aplikasi Air SelangorCara bayar bil Air Selangor onlineCara bayar bil Air Selangor melalui JomPayAkhir kata
Cara semak no akaun bil Air Selangor
Untuk menyemak no akaun, apa yang anda perlukan hanyalah bil air anda. Di situ tertera no akaun anda. Tapi macam mana kalau bil anda hilang? Apa yang perlu dibuat senang sahaja.
Hubungi pihak Air selangor di talian 15300 atau hantarkan private message kepada mereka di facebook Air Selangor. Hantarkan masalah anda bersama no meter, alamat penuh dan no kad pengenalan pemilik akaun. Mereka akan membantu memberikan no akaun anda. Mudah sahaja.
Cara daftar aplikasi Air Selangor
Sekarang dah ada no akaun, lagi senang jika anda ada aplikasi Air Selangor kan? Berikut ialah langkah-langkah untuk mendaftar aplikasi Air Selangor:

Muat turun aplikasi Air Selangor di Google Playstore atau App Store.
Tick I Agree.
Masukkan butiran yang diperlukan iaitu:

Nama penuh
Email
Nombor telefon
Nombor kad pengenalan

Masukkan kata laluan anda.
Tekan Sign Up.
Kod pengesahan akan dihantar pada nombor telefon yang didaftar. Masukkan kod pengesahan tersebut pada ruang yang disediakan.

Selesai. Anda telah mempunyai akaun Air Selangor.
Cara bayar bil Air Selangor online
Terdapat beberapa cara untuk membayar bil air anda secara online. Anda boleh bayar menggunakan aplikasi Air Selangor, Air Selangor Customer Portal dan melalui email e-bil.
Kami akan kongsikan cara bayar bil air anda menggunakan aplikasi Air Selangor. Berikut adalah langkah-langkahnya:

Login aplikasi bil air Selangor dengan memasukkan email dan kata laluan yang telah didaftar.
Tekan Bill Payment.
Masukkan no akaun bil air anda.
Pilih bank untuk membuat pembayaran.
Masukkan email anda pada Send Receipt To.
Tekan Confirm.
Online banking anda akan terpapar.
Masukkan kod MSOS untuk mengesahkan proses pembayaran.
Proses pembayaran akan dijalankan.
Pembayaran selesai.

Selain itu, anda juga boleh membayar bil air anda di Pos Malaysia, stesen petrol terpilih dan kedai serbaneka 7-Eleven yang terpilih.
Cara bayar bil Air Selangor melalui JomPay
Pembayaran bil air melalui JomPay juga mudah. Berikut adalah langkah-langkahnya:

Login ke akaun bank anda.
Tekan Pay.
Tekan pada JomPay dan masukkan biller code iaitu 4200.
Pada Ref 1, masukkan no akaun bil air anda.
Masukkan no TAC yang dihantar pada akaun anda. Anda sudah membuat pembayaran bil air anda.

Akhir kata
Sekarang anda sudah tahu cara semak no akaun bil Air Selangor, cara daftar dan membuat pembayaran di Air Selangor. Semoga perkongsian daripada kami bermanfaat.
Selain bil air, bil elektrik juga merupakan salah satu bil yang penting kita kena bayar. Kami ada kongsikan cara bayar bil elektrik online untuk anda.


Home / Finance

Cara Daftar i-Akaun KWSP (Register Online di secure.kwsp.gov.my)

Sebelum melakukan pengeluaran KWSP yang dibenarkan kerajaan seperti i-Lestari, i-Sinar, i-Citra dan yang terbaru Pengeluaran Khas (bukan i-Ceria), kami sarankan anda membuka dahulu iAKAUN KWSP yang anda boleh register guna handphone sahaja. Cara daftar i-Akaun KWSP ini mudah sahaja. Cuma nasihat kami, pastikan anda sediakan maklumat-maklumat penting sebelum buat pendaftaran. Sila kemaskini KWSP anda jika perlu.
Izinkan kami berkongsi.
Apa syarat pendaftaran i-Akaun KWSP?
Untuk melayakkan dan membolehkan anda mendaftar i-Akaun, anda perlu memenuhi kriteria di bawah:

Anda ialah seorang pencarum KWSP
Anda mempunyai nombor ahli KWSP yang sah
Anda mempunyai nombor telefon bimbit yang masih aktif untuk terima kod TAC
Majikan anda juga mempunyai nombor KWSP yang sah

Perlu kemaskini nombor telefon sebelum daftar i-Akaun KWSP?
Ya, ini adalah perkara yang sangat penting. Untuk makluman, nombor telefon yang anda simpan dalam sistem KWSP mestilah yang masih aktif dan boleh dihubungi. Ini kerana kata laluan sementara dan kod TAC akan dihantar ke nombor telefon ini. Jika tidak, anda akan mengalami masalah besar dalam mengaktfikan i-Akaun KWSP.
Untuk mendaftar atau mengemaskini nombor telefon yang baru, sila ikuti beberapa pilihan berikut:

Pergi ke mana-mana kaunter KWSP
Pergi ke mana-mana kiosk KWSP
Hubungi Pusat Pengurusan Perhubungan KWSP di talian 03-8922 6000
Talian ini hanya aktif dari hari Isnin hingga Jumaat, dari jam 8.00 pagi hingga 6.00 petang.

Sekali lagi, pastikan nombor telefon lama tidak lagi aktif dikemaskini dengan nombor terbaru. Menurut pembacaan kami, tidak ada pengemaskinian nombor telefon KWSP secara online.

Daftar i Akaun KWSP secara online

Setelah dapat kata laluan sementara melalui SMS, pergi ke mana-mana komputer yang disediakan untuk ahli KWSP secara percuma
Jika tidak, anda juga boleh buat sendiri di rumah
Cuma jika buat di KWSP, anda boleh minta bantuan jika ada masalah
Sila layari laman web rasmi i-Akaun KWSP di sini: https://secure.kwsp.gov.my/member/member/login
Isikan No Ahli yang diterima pada ruangan ID Pengguna dan klik Teruskan.
Isikan Kata Laluan yang diterima melalui SMS dan klik Log Masuk.
Sila baca terma dan syarat yang dipaparkan. Tanda pada kotak “checkbox” dan klik Seterusnya.
Sila cipta ID Pengguna yang baharu di ruangan ID Pengguna.
ID Pengguna yang baharu adalah gabungan alphanumeric 8-16 digit. (Contoh: sayang1234)
Sila ambil perhatian, ID Pengguna boleh diubah sekali sahaja semasa proses pengaktifan dilakukan
Sila cipta kata laluan yang baharu dengan gabungan nombor dan abjad 8 – 20 digit serta masukkan semula kata laluan yang baharu untuk pengesahan. (Contoh : SayaSayangAwak12345)
Pilih Imej Online.
Sila isi Frasa Rahsia atau Secret Phrase dengan panjang maksimum 10 aksara
Klik Seterusnya.
Skrin pengaktifan berjaya akan dipaparkan
Ahli boleh terus login ke i-Akaun KWSP

Akhir kata
Mudah sahaja cara daftar i-Akaun KWSP ini bukan?
Walaupun nampak mudah, kami sarankan agar anda jangan berlengah lagi. Cepat-cepat daftar i-Akaun KWSP ini secepat mungkin kerana ia akan memudahkan urusan pengeluaran wang pada masa akan datang.
Bukan setakat pengeluaran duit sahaja, dengan i-Akaun KWSP ini juga, anda boleh semak penyata KWSP untuk melihat berapa baki yang tinggal.

Terakhir, pastikan anda check no EPF dan SOCSO sebelum buat apa-apa transaksi untuk memudahkan lagi urusan.
Semoga bermanfaat.


Home / Hebahan

foodpanda for Busines (Perkhidmatan Eksklusif Untuk Pelanggan Korporat)

foodpanda Malaysia pada 10 Mac 2022 telah mengumumkan pelancaran foodpanda for Business, yang merupakan perkhidmatan eksklusif untuk pelanggan korporat, yang membolehkan elaun pekerja, memberi akses kepada katering, diskaun eksklusif, e-baucar serta pakej pekerja yang boleh disesuaikan, dan juga langganan pandapro. Semuanya akan disokong oleh pengurus akaun dan pasukan perkhidmatan pelanggan yang berdedikasi setiap hari dari pukul 9 pagi hingga 6 petang.
Mengulas lanjut mengenai tawaran terbaharu ini, Jay Ar Juan, Pengarah Komersial, foodpanda Malaysia berkata, matlamatnya adalah untuk memberi nilai kepada perniagaan dengan fleksibiliti dan kebebasan untuk menyesuaikan pakej kepada pekerja mereka mengikuti keperluan masing-masing. “Sebagai sebuah organisasi yang berada di platform korporat sendiri, kami mengambil maklum tentang kemudahan dan fleksibiliti yang boleh ditawarkan kepada organisasi lain. Kami juga melihat peluang untuk jabatan sumber manusia syarikat untuk menggunakan foodpanda for Business dalam organisasi mereka untuk mengeluarkan insentif pasukan, pakej penjagaan atau sebagai sambutan untuk ahli baharu.”

Menu Katering Istimewa

Dengan foodpanda for Business, pelanggan korporat boleh menikmati menu istimewa yang boleh disesuaikan, dengan pilihan katerer tempatan atau rakan kongsi restoran dengan harga minimum RM100. Tersedia di pelbagai lokasi, majikan juga berkemampuan untuk memilih pelbagai sajian masakan dengan harga yang berpatutan. Bagaimanapun, ia perlu dirancang terlebih dahulu, sekurang-kurangnya 2 hari lebih awal.

Sistem Elaun

Direka bentuk dengan mengambil kira kewangan dan belanjawan, foodpanda for Business membenarkan para pelanggan membayar hanya untuk kredit yang terpakai, dan akses kepada pilihan penggunaan elaun dahulu, dan bayar kemudian. Perniagaan juga akan mempunyai pilihan untuk menetapkan masa, hari atau lokasi tertentu. Bukan itu sahaja! Elaun harian, mingguan, bulanan atau sehari sahaja boleh ditentukan untuk para pekerja, dan semua butiran serta transaksi pembelian boleh dijejaki dalam invois bil bulanan. Kakitangan juga boleh menikmati 10% diskaun tidak terhad korporat untuk jumlah pesanan RM50 dan ke atas untuk vendor terpilih, selain baucar diskaun yang tersedia–tetapi jangan lupa untuk membuat pesanan berkumpulan untuk menikmati kod diskaun dan kecekapan rakan penghantar.

E-Baucar dan Pakej yang boleh Disesuaikan
Baucar elektronik yang boleh disesuaikan tersedia dalam bentuk kod baucar yang unik. Sah dalam tempoh 3 bulan, ia boleh ditebus melalui kedua-dua platform pengguna dan perniagaan. Selain itu, perniagaan juga diberi akses kepada pakej yang disesuaikan seperti pakej penjagaan, hamper, hadiah perayaan dan hadian selamat datang dengan foodpanda for Business.

Langganan Bulanan pandapro
Selain itu, perniagaan juga akan dapat menikmati faedah luar biasa dengan langganan bulanan pandapro, seperti diskaun eksklusif sebanyak 15% dan lebih daripada diskaun biasa untuk penghantaran di restoran rakan kongsi terpilih, 12 penghantaran percuma setiap bulan untuk pesanan melebihi RM25, diskaun tambahan 5% untuk pesanan Pick-Up, dua baucar diskaun 20% untuk pandamart dan pesanan Shop melebihi RM45 (terhad kepada RM10) dan rebat 25% untuk bil dine-in di restoran rakan kongsi yang terpilih.

foodpanda Pick-Up dan pandamart
Dengan foodpanda for Business, pengguna juga boleh menikmati diskaun antara 15 hingga 20% apabila memilih Pick-Up,dan harga kompetitif bagi barangan di pandamart seperti minuman, makanan ringan, barangan pembersihan dan dobi, barangan keperluan rumah serta barangan penjagaan kesihatan.
Tunggu apa lagi? Proses pendaftaran adalah mudah dan hanya semudah 3 langkah. Pertama, mulakan perjanjian dengan cop dan tandatangan rasmi syarikat. Kemudian, sediakan senarai pekerja yang anda ingin jemput pada platform korporat. Akhir sekali, sediakan akaun dengan peraturan pesanan, lokasi dan kekerapan. Kini, anda sudah bersedia untuk pesanan pertama anda.
Untuk maklumat lanjut mengenai foodpanda for Business, boleh e-mel kepada [email protected]

Mengenai foodpanda
foodpanda adalah peneraju platform makanan atas talian di Asia yang berazam untuk membawa pelbagai jenis makanan, barangan keperluan dan banyak lagi kepada para pengguna dengan pantas dan mudah. Dengan kecanggihan teknologi dan operasi yang cemerlang, foodpanda telah menerajui perkembangan quick-commerce (q-commerce) di seluruh rantau ini dengan kerjasama rakan niaga, termasuk pandamart – perkhidmatan pembelian barangan runcit di atas talian yang memberikan lebih banyak pilihan di sebalik jutaan pilihan penghantaran makanan yang lain. foodpanda beroperasi di lebih daripada 300 bandar dalam 11 pasaran di Asia Pasifik – Singapura, Hong Kong, Thailand, Malaysia, Pakistan, Taiwan, Filipina, Bangladesh, Laos, Kemboja, dan Myanmar. foodpanda dimiliki oleh Delivery Hero, peneraju industri penghantaran makanan seluruh dunia.
Untuk maklumat lanjut, sila layari www.foodpanda.com.

MENGENAI DELIVERY HERO
Delivery Hero berada di 39 negara daripada 45 negara di mana ia beroperasi di Eropah, Amerika Latin, Asia, Timur Tengah dan Afrika Utara. Delivery Hero juga mengendalikan perkhidmatan penghantarannya sendiri terutamanya di lebih 600 bandar diserata dunia. Syarikat ini beribu pejabat di Berlin, Jerman dan mempunyai lebih daripada 27,000 kakitangan. Delivery Hero disenaraikan di dalam Bursa Saham Frankfurt dan menjadi sebahagian daripada indeks DAX (Deutscher Aktienindex) terkemuka pada tahun 2020. Untuk maklumat lanjut, sila layari www.deliveryhero.com


Home / Hebahan

Samsung Bespoke Jet, Kini Boleh Didapati di Malaysia

Samsung Malaysia Electronics hari ini mengumumkan ketibaan Bespoke Jet™ di Malaysia, pembersih hampagas tanpa wayar dengan Clean Station™ semua-dalam-satu yang memberikan prestasi pembersihan yang bersih sehingga 99.999% dengan sistem penapisannya pelbagai lapis yang efisien[1]. Penuh dengan inovasi, Bespoke Jet™juga mendapat pengiktirafan sebagai penerima penghormatan di Anugerah Inovasi CES 2021.
“Kami berasa sangat teruja ketika kami mengumumkan pengembangan barisan Samsung Bespoke dengan Bespoke Jet™ di CES 2022 pada Januari lalu,” kata Edward Han, Presiden Samsung Malaysia Elektronik. “Kebersihan yang baik amatlah penting dan pembersih hampagas adalah alat yang perlu ada dalam mana-mana isi rumah untuk membantu dalam melakukan rutin pembersihan mereka. Bespoke Jet™ ialah penjelmaan sempurna jenama Samsung Bespoke dan kini, rakyat Malaysia boleh menikmati peranti yang bukan sahaja berkuasa tetapi juga boleh dipadankan dengan reka bentuk dalaman kediaman mereka.”

Prestasi Pembersihan Kebersihan
Bespoke Jet™ menampilkan fungsi Clean Station™ semua-dalam-satu yang memastikan ruang pemilik rumah sentiasa dalam keadaan yang bersih semasa pembersihan. Sebaik sahaja ia digunakan anda tidak perlu risau tentang mengotorkan tangan anda dan hanya perlu bergantung pada Clean Station™ untuk langkah seterusnya. Ia secara automatik mengosongkan tong habuk dengan berkesan tanpa melepaskan habuk halus kembali ke persekitaran anda dengan bantuan teknologi Air Pulse Samsung. Ia juga mengecas pembersih hampagas secara automatik apabila anda selesai menggunakannya.
Sistem penapisannya yang mempunyai banyak lapisan memastikan udara bersih dibebaskan kerana ia memerangkap 99.999% habuk halus manakala beg habuk anti-bakteria menghalang 99.99% pertumbuhan bakteria. Siklon utama dan penapis jeriji mesh memerangkap zarah habuk yang lebih besar, siklon jet dan penapis mikro menangkap habuk halus manakala penapis habuk halus menghalang pelepasan habuk mikro ke udara. Tambahan pula, tong habuk dan sistem berbilang siklon boleh dibasuh seluruhnya, memberikan anda ketenangan fikiran untuk pembersihan menyeluruh selepas menggunakannya.

Reka Bentuk Ringan dan Mudah

Pembersih hampagas tanpa wayar ini dilengkapi dengan Motor Inverter Digital yang telah dipertingkatkan daripada model terdahulu untuk memberikan prestasi pembersihan yang lebih baik. Ianya 47% lebih ringan, berputar pada 135,000rpm, memberikan kuasa input 580W dan kuasa sedutan sehingga 210W.
Dengan berat 1.44kg ia menjadikan rutin pembersihan anda kurang memenatkan dan lebih mudah untuk digunakan di sekitar sudut dan celah rumah anda. Bespoke Jet™ juga dilengkapi dengan bateri berkuasa yang mengekalkan sedutan selama satu jam – yang boleh diganti dengan bateri ganti dengan mudah jika anda memerlukan masa pembersihan yang lebih lama. Teknologi unik Samsung juga memastikan bahawa prestasi pembersih hampagas anda kekal pada 70% walaupun selepas 500 kitaran.
Bespoke Jet™ didatangkan dengan Paparan Digital LCD yang menyokong 28 bahasa. Paparan ini memberikan anda semua maklumat yang anda perlukan daripada tetapan tahap sedutan dan masa berjalan serta mesej ralat – seperti tersumbat, kehilangan penapis dll. – dan langkah penyelesaian untuk membetulkan isu tersebut.

Pengalaman Pembersihan yang Mudah dan Berkuasa
Lampiran berus yang baru dinaik taraf juga diperkenalkan untuk mengiringi Bespoke Jet™ anda yang bergaya. Untuk membantu anda membersihkan lantai anda dengan lebih baik, pembersih hampagas ini juga dilengkapi dengan fungsi Spray Spinning Sweeper yang menampilkan sepasang pad basah berputar yang berputar selama 100 minit. Ia juga dilengkapi dengan tangki air 150ml untuk penyemburan yang lebih banyak secara manual untuk pengalaman pembersihan yang lebih lama.
Untuk pembersihan yang berkuasa, berus Jet Dual menampilkan gabungan nilon dan bulu getah untuk meningkatkan pengalaman pembersihan permaidani, terutamanya apabila ia berputar pada 4,000rpm. Penggelek lembut berus Jet Dual juga boleh digunakan pada lantai keras untuk mengutip habuk yang besar. Berus Slim Action baharu kini lebih langsing dan 100g lebih ringan, menjadikannya lebih mudah dan selesa untuk membersihkan sekeliling perabot dengan mudah walaupun ruang terhad antara barangan.

Harga dan Ketersediaan
Bespoke Jet™ didatangkan dalam tiga warna bergaya – Midnight Blue, Misty White dan Woody Green – pada harga runcit yang disyorkan RM3,899. Pada masa ini, pengguna di Malaysia akan dapat membeli Bespoke Jet premium dalam Midnight Blue yang disertakan dengan lampiran berus Slim Action, Spray Spinning Sweeper dan aksesori lain.
Dari 14 Mac 2022 hingga 30 April 2022, anda bukan sahaja boleh membeli Bespoke Jet™ pada hanya RM3,699, anda juga akan menerima Galaxy Buds Live (SM-R180NZKAXME) bernilai RM549 secara percuma.
Untuk maklumat lanjut tentang Bespoke Jet™, sila layari: https://www.samsung.com/my/vacuum-cleaners/stick/vs9500al-vc-with-all-in-one-clean-station-blue-vs20a958f3b-me/


Home / Finance

Cara Daftar EasyParcel (Register Online & Delivery Dari Rumah)

Anda pasti tertanya-tanya cara pos barang hanya dari rumah, bukan? Tapi, bukan itu sahaja malahan dapat terus hantar parcel ke rumah penerima. Caranya kurang pasti, bukan? Izinkan kami kongsikan cara daftar EasyParcel.
Cara daftar EasyParcel
Berikut merupakan cara untuk mendaftar EasyParcel.

Layari laman web https://easyparcel.com/my/bm/signup/
Klik Daftar Secara Percuma (daftar secara manual)
Masukkan Alamat Emel dan Kata Laluan pada ruangan yang disediakan.
Klik pada kotak Saya Bersetuju Untuk Semua Terms & Conditions and Privacy Policy.
Klik Daftar Secara Percuma.
Masukkan maklumat yang terpapar seperti berikut:

Nama Penuh
Nama Keluarga
Nombor Telefon

Klik Hantar Kod.
Masukkan verification code seperti yang diterima melalui SMS.
Klik Verify Code.
Teruskan dengan mengisi maklumat seperti yang dipinta.

Cara guna EasyParcel
Cara daftar EasyParcel telah dikongsikan seperti di atas. Sekarang, bagaimana pula cara untuk menggunakannya?
Untuk makluman, setelah selesai pendaftaran, anda boleh terus mula hantar barang guna EasyParcel.

Layari laman web https://easyparcel.com/my/bm/signup/
Klik Log In
Masukkan Alamat Emel dan Kata Laluan pada ruangan yang disediakan.
Klik Log Masuk
Atau terus Log Masuk menggunakan Facebook/Google.
Klik Single Parcel yang dipaparkan pada dashboard.
Atau klik Send Parcel di sebelah kiri skrin kemudian klik Single Parcel.
Poskod pengirim dan poskod penerima disikan pada medan postcode.
Berat bungkusan pula dimasukkan pada ruangan weight(kg).
Klik Quote & Book.
Pilih kurier pilhan anda daripada senarai syarikat kurier yang dipaparkan.
Pilih kurier yang mempunyai servis pick up.
Servis pick up bermaksud syarikat tersebut mengambil parcel dari rumah.
Klik Book.
Kemudian, notis terpapar.
Klik Okay apabila printer dan penimbang dah ready.
Pada I would like to: klik Courier Pick up pada medan Fill In Sender Details. (maklumat pengirim)
Masukkan pick up address (alamat), emel pada ruangan ikon surat dan nombor telefon di medan Fill In Sender Details.
Kilk Next.
Pada Receiver would like to: klik Deliver To Door pada ruangan Fill In Sender Details.
Kemudian, masukkan maklumat penerima (receiver) pada ruangan Fill In Sender Details.
Masukkan maklumat parcel pada ruangan Fill In Parcel Details.
Masukkan barang apa pada medan Parcel Content, harga berapa pada ruangan Parcel Value dan Reference (new,fragile dan etc).
Ruangan Courier Pick Up Date dipilih bagi memudahkan pengutipan parcel pengirim. Biasanya, kurier akan ambil dari pukul 11 pagi hingga 6 petang.
Ada tiga option di bawah iaitu Tracking SMS, Tracking Email dan Air Waybil Branding. Klik pada kotak option yang diingini.
Klik Add To Cart.
Klik pada ikon sperti troli.
Semak maklumat semula terutamanya alamat sender dan receiver.
Klik Select All.
Kemudian, klik Check Out.
Kemudian, teruskan dengan klik Pay With Credits.
Klik Go To Parcel Status.
Klik ikon Print.

Cara topup kredit Easy Parcel
Cuba check dulu bahawa kredit masih cukup atau tidak. Kalau tidak, cara untuk topup kredit Easy Parcel ditunjukkan seperti di bawah.

Buat pesanan seperti biasa hingga ke proses pembayaran dengan klik Check Out.
Kemudian, klik Instant Pay.
Klik Proceed with Instant Pay. Boleh guna coupon sekiranya ada.
Pilih cara pembayaran anda dan klik Continue. (online banking, credit atau debit card juga boleh digunakan selain cara topup credit)

Akhir kata
EasyParcel menyediakan perkhidmatan pos barang dari rumah ke rumah. Anda tidak perlu beratur lama semata-mata untuk pos barang.
Diharapkan agar perkongsian cara daftar EasyParcel dapat memudahkan lagi urusan anda.
Janganlah hanya menjual barang sahaja. Sekiranya anda ingin reward diri sendiri, sila baca cara beli barang di Shopee Malaysia dan juga cara beli barang di Lazada untuk beli apa-apa yang anda suka.
Semoga bermanfaat.


Home / Finance

Terlupa Username BSN Online (Cara Dapatkan Username & Password)

Sekarang ini, boleh dikatakan semua bank menyediakan servis perbankan online untuk memudahkan kita. Dengan adanya online banking, kita boleh melihat baki akaun, transfer duit, topup prepaid dan membuat pelbagai pembayaran. Kadang-kadang, cash pun tak perlu bawa sebab boleh bayar secara online sahaja. Dalam Malaysia, hampir dikatakan semua bank ada service ini. Salah satunya ialah Bank Simpanan Nasional (BSN). Jika anda pengguna BSN Online, tetapi terlupa username BSN Online anda, kami akan kongsikan apa nak buat untuk login akaun BSN anda.
Lihat sini untuk cara daftar & login di BSN Online.
1. Apa nak buat kalau terlupa username BSN Online?

Kalau anda terlupa username anda,  apa yang paling anda perlukan ialah kad bank anda.
Selepas itu, anda hanya perlu menghubungi call center BSN di talian 1300 88 1900.
Kemudian, beritahu pada pegawai yang bercakap dengan anda tentang kehilangan username BSN Online.
Pegawai bank akan meminta maklumat nombor kad bank anda dan nombor kad pengenalan untuk pengesahan.
Selepas disahkan, pegawai bank akan beritahu username anda. Selesai.

Anda sudah dapat kembali username BSN anda.

2. Terlupa password BSN Online
Jika anda terlupa kata laluan, ikut sahaja cara reset password BSN seperti di bawah ini:

Layari https://www.mybsn.com.my/mybsn/login/login.do
Tekan FORGOT PASSWORD.
Isikan butiran yang diperlukan iaitu:

Username
Credit / debit card number
CVV2 (nombor di belakang kad)
Expiry date
Nombor IC

Tekan SUBMIT.
Skrin baru akan terpapar.
Masukkan kata laluan baru pada kotak New Password

 (kata laluan anda mesti mempunyai huruf besar dan huruf kecil)

Masukkan sekali lagi kata laluan baru pada kotak Confirm New Password.
Tekan pada Request OTP dan nombor OTP akan dihantar pada no telefon anda yang aktif.
Tekan Submit.

Kata laluan anda telah berjaya ditukar.

3. BSN online kena block?
Apa nak buat kalau BSN Online anda kena block? Kebiasaannya, akaun BSN anda akan dinyahaktif sekiranya anda tidak login melebihi tempoh 2 bulan.

Untuk aktifkan kembali akaun BSN Online anda, anda boleh hubungi 1300 88 1900 dan pegawai akan membantu anda. Atau anda juga boleh pergi ke cawangan bank BSN terdekat untuk aktifkan semula.

Akhir kata
Semoga perkongsian kami ini bermanfaat untuk anda. Jika anda ingin ke cawangan BSN, baca dahulu perkongsian kami mengenai temujanji BSN Online.
Bagi business owner, anda juga boleh membuat pinjaman BSN untuk perniagaan anda. Kami ada kongsikan maklumat pinjaman BSN untuk perniagaan.

Semoga bermanfaat.


Home / Hebahan

foodpanda Mengalu-alukan Lebih Ramai Rakan Kongsi di foodpanda Shops

Hari ini, 2 Mac 2022, foodpanda Malaysia mengumumkan ketersediaan lebih ramai rakan kongsi baharu di foodpanda Shops untuk memenuhi permintaan para pelanggan yang semakin meningkat dan terus menyediakan perkhidmatan penghantaran barang keperluan terus ke depan pintu rumah. Penambahan baharu ini akan mengembangkan lagi variasi sedia ada dan termasuk gabungan kedai runcit, farmasi, pakar optic, kedai kecantikan dan fesyen, kedai alat tulis dan banyak lagi.
Mengulas lanjut mengenai pengumuman baharu ini, Afzan Lutfi, Pengarah New Verticals berkata bahwa matlamat utama adalah untuk mewujudkan satu platform di mana para pengguna boleh membuat pesanan makanan, barangan keperluan harian seperti barangan runcit, bekalan perubatan dan alat tulis serta barangan kecantikan dan pakaian. “Kami sentiasa mencari cara dan peluang untuk meningkatkan pengalaman pelanggan dan menyediakan pelbagai pilihan dan kemudahanhanya di hujung jari. Ini termasuk transaksi yang lancar dari masa pesanan dibuat sehingga penghantaran ke depan pintu rumah mereka.”
“Dalam beberapa bulan kebelakangan ini, kami telah menyaksikan peningkatan yang berterusan dalam pesanan yang dibuat melalui platform kami, justeru itu kami merasakan bahawa ini adalah masa yang paling sesuai untuk memperkenalkan lebih banyak variasi kepada pengguna kami. Melangkah ke hadapan, kami berharap dapat berkerjsama dengan lebih ramai rakan kongsi dan terus mengukuhkan kedudukan kami sebagai platform penghantaran yang teratas di Malaysia,” tambahnya.
Beberapa jenama baharu yang diperkenalkan termasuk Everrise, salah satu rangkaian pasar raya terbesar dan berkembang pesat di Sarawak, serta IKEA dan Focus Point. Selain itu, para pengguna juga boleh membeli barangan daripada MIWA OLi, Shojikiya, myNEWS, Pet Lovers Centre dan Sox World.
Lebih-lebih lagi, Hairdepot, Big Bath, Big Pharmacy, CHOIS, Sam Groceria, Petronas Mesra, ST Rosyam, Agni Gaming, BORDERS, Bee Cheng Hiang, Homecareshop, Sunlight Pharmacy KK, Lee Fandbee dan AM PM Pharmacy juga antara rakan kongsi yang kini boleh didapati di foodpanda Shops.
Pengguna foodpanda boleh menikmati tawaran-tawaran khas untuk meraikan dan mengalu-alukan rakan-rakan kongsi baru foodpanda Shops.
Dari 1hb hingga 31hb Mac 2022, gunakan kod promo JOMSHOP untuk mendapatkan diskaun 30% (terhad pada RM8) dengan nilai pesanan minimum RM25. Sah untuk pelanggan baru dan sedia ada. Sementara stok masih ada. T&S dikenakan.
Dapatkan potongan RM15 dengan nilai pesanan minimum RM70 melalui kod promo SHOPBIG antara 1hb hingga 31hb Mac 2022. Sah untuk pelanggan baru dan sedia ada. Sementara stok masih ada. T&S dikenakan.

Mengenai foodpanda
foodpanda adalah peneraju platform makanan atas talian di Asia yang berazam untuk membawa pelbagai jenis makanan, barangan keperluan dan banyak lagi kepada para pengguna dengan pantas dan mudah. Dengan kecanggihan teknologi dan operasi yang cemerlang, foodpanda telah menerajui perkembangan quick-commerce (q-commerce) di seluruh rantau ini dengan kerjasama rakan niaga, termasuk pandamart – perkhidmatan pembelian barangan runcit di atas talian yang memberikan lebih banyak pilihan di sebalik jutaan pilihan penghantaran makanan yang lain. foodpanda beroperasi di lebih daripada 300 bandar dalam 11 pasaran di Asia Pasifik – Singapura, Hong Kong, Thailand, Malaysia, Pakistan, Taiwan, Filipina, Bangladesh, Laos, Kemboja, dan Myanmar. foodpanda dimiliki oleh Delivery Hero, peneraju industri penghantaran makanan seluruh dunia.
Untuk maklumat lanjut, sila layari www.foodpanda.com.

MENGENAI DELIVERY HERO
 Delivery Hero berada di 39 negara daripada 45 negara di mana ia beroperasi di Eropah, Amerika Latin, Asia, Timur Tengah dan Afrika Utara. Delivery Hero juga mengendalikan perkhidmatan penghantarannya sendiri terutamanya di lebih 600 bandar diserata dunia. Syarikat ini beribu pejabat di Berlin, Jerman dan mempunyai lebih daripada 27,000 kakitangan. Delivery Hero disenaraikan di dalam Bursa Saham Frankfurt dan menjadi sebahagian daripada indeks DAX (Deutscher Aktienindex) terkemuka pada tahun 2020. Untuk maklumat lanjut, sila layari www.deliveryhero.com


Home / Finance

iceria.kwsp.gov.my (Pengeluaran Khas KWSP RM10k 2022?)

Selepas i-Lestari, i-Sinar dan i-Citra, ada khabar angin yang mengatakan bahawa akan hadir satu lagi pengeluaran KWSP yang dibenarkan. Inisiatif tersebut dinamakan i-Ceria dan dikatakan boleh diakses melalui iceria.kwsp.gov.my
Benar, ramai mahukan buat pengeluaran khas KWSP RM10000 one-off. Tapi betul ke inisiatif baru ini membenarkan pengeluaran KWSP 10k? Kalau benar boleh keluarkan RM10000 sekalipun, kami nasihatkan agar anda check baki duit KWSP anda terlebih dahulu sebelum apply pengeluaran khas KWSP nanti.
Izinkan kami berkongsi beberapa perkara untuk mengelakkan kekeliruan kebanyakan orang yang mencari maklumat berkenaan iCeria. Apa-apa pun, bagi yang belum register, kami sarankan anda daftar i-Akaun KWSP secara online terlebih dahulu untuk memudahkan urusan pengeluaran i-Ceria ini nanti.
TERKINI: Permohonan pengeluaran KWSP 10k diluluskan kerajaan
Pada 16 Mac 2022, Perdana Menteri Dato’ Sri Ismail Sabri Yaakob dalam Sidang Media Khas Perdana Menteri melalui Facebook Live dan YouTube, beliau telah mengesahkan bahawa pengeluaran RM10k one-off KWSP telah diluluskan.

Kerajaan telah bersetuju dalam membenarkan pengeluaran khas KWSP sebanyak RM10,000. Penjelasan lanjut berkenaan pengeluaran 10k ini akan dibuat oleh Kementerian Kewangan Malaysia dan juga pihak KWSP.
Perdana Menteri dalam pada itu mengatakan bahawa keputusan membenarkan permohonan pengeluaran KWSP 10k ini adalah satu keputusan yang sukar. Ini kerana ia melibatkan simpanan hari tua rakyat Malaysia. Pengeluaran khas KWSP 10k ini diluluskan sebagai satu jalan tengah yang bakal mengimbangi keperluan mendesak rakyat pada ketika ini dan juga simpanan masa hadapan.
Perdana Menteri menambah lagi, walaupun kerajaan telah membenarkan permohonan pengeluaran khas KWSP 10 ini, diharapkan agar rakyat tidak mengeluarkan simpanan ini, kecuali dalam keadaan yang betul-betul mendesak. Beliau juga berharap agar pencarum KWSP membuat pertimbangan sewajarnya sebelum melakukan pengeluaran

Untuk makluman, nama baru inisiatif ini masih belum dimaklumkan.

Kenapa perlu keluarkan duit KWSP lagi?
Setiap orang mempunyai alasan tersendiri. Selain untuk meneruskan kelangsungan hidup, ramai yang berharap kerajaan dapat membenarkan lagi pengeluaran KWSP ini untuk:

Bayar sewa rumah
Bayar loan kenderaan (kereta & motor)
Bayar hutang dengan kawan-kawan dan keluarga
Bayar hutang bank yang tertunggak
Bayar yuran sekolah anak
Beli barang persekolahan anak kerana sekolah akan dibuka
Beli susu anak
Beli Pampers anak
Beli ubat untuk orang sakit yang dijaga di rumah

Adakah anda termasuk dalam golongan di atas yang terbeban dengan hutang?

Benarkah ada pengeluaran i-Ceria 2022?
Seperti yang anda sudah sedia maklum, memang akan ada permohonan pengeluaran KWSP 10k. Cuma yang masih lagi menjadi tanda tanya ialah adakah ia akan dipanggil i-Ceria atau satu lagi nama baru.
Setakat hari ini, carian kami di laman rasmi KWSP tidak menjumpai apa-apa berkenaan i-Ceria.
Menurut sumber lama daripada Berita Harian pada 1 Mac 2022 yang lalu, pengeluaran KWSP kali terakhir yang dinamakan iCeria ini dicadangkan oleh Datuk Seri Mohd Salim Sharif (BN-Jempol) ketika perbahasan Titah Diraja di Dewan Rakyat.

Bukan beliau seorang sahaja, pengeluaran KWSP ini juga disokong oleh kedua-dua wakil kerajaan dan pembangkang, antaranya Datuk Mohd Nizar Zakaria (BN-Parit); Datuk Seri Hasan Arifin (BN-Rompin), Datuk Dr Xavier Jayakumar (Bebas-Kuala Langat) dan juga M Karupaiya (PH-Padang Serai).
Perkara ini dicadangkan dan diusulkan atas faktor permintaan. Rakyat terlalu berharap agar wang persaraan mereka dapat dikeluarkan. Bukan untuk bermewah-mewah, tetapi sekadar untuk meneruskan hidup.

Jadi, iCeria hanya sekadar idea?
Menurut sumber terdahulu daripada Harian Metro bertarikh 2 Mac 2022 pula, Ketua Pegawai Eksekutif KWSP Datuk Seri Amir Hamzah Azizan berkata bahawa buat masa ini Kumpulan Wang Simpanan Pekerja (KWSP) tidak bercadang membenarkan lagi pengeluaran oleh pencarum menerusi idea i-Ceria. Kenyataan beliau dikeluarkan sehari selepas usul berkenaan i-Ceria dicadangkan oleh Ahli Parlimen.

Beliau berkata tugas paling utama KWSP ialah mengurus dana persaraan demi memenuhi mandat untuk membina semula simpanan hari tua pencarum. Kesan pengeluaran awal KWSP sangat-sangat membimbangkan. Ini kerana pencarum berisiko hidup dalam kemiskinan kerana tidak cukup duit simpanan dalam KWSP.
Tambah beliau lagi, tempoh bagi tiga skim pengeluaran sebelum ini iaitu i-Lestari, i-Sinar dan i-Citra sudah pun berakhir. Ini bermakna, yang terakhir ialah i-Citra dan tidak ada lagi selepas itu.
Walau bagaimanapun, berita ini adalah berita lama. Perdana Menteri dalam sidang media khas pada 16 Mac 2022 telah membenarkan pengeluaran KWSP 10k one-off yang masih lagi belum mempunyai apa-apa nama lagi.
Adakah i-Ceria? Wallahuaklam.

Kenapa tak boleh akses link iceria.kwsp.gov.my?
Berdasarkan laporan oleh akhbar tempatan di atas, jelas memang tidak ada pengeluaran KWSP i-Ceria selepas i-Citra. Jadi, kami membuat kesimpulan bahawa laman iceria.kwsp.gov.my memang tidak wujud.
Walau bagaimanapun, dengan pengumuman baru oleh Perdana Menteri pada 16 Mac 2022, laman web baru untuk pengeluaran KWSP 10k ini mungkin akan dilancarkan dan direalisasikan dalam masa terdekat. Kami jangkakan, pihak KWSP akan melancarkan satu lagi portal baru pengeluarankhas.kwsp.gov.my.
Mengikut modus operandi KWSP sebelum ini, jika pengeluaran itu dinamakan i-Lestari, pihak KWSP akan melancarkan ilestari.kwsp.gov.my. Jika i-Sinar, satu subdomain baru isinar.kwsp.gov.my akan dilancarkan. Dan yang terakhir, sekiranya nama baru ialah i-Citra, makan subdomain icitra.kwsp.gov.my.
Oleh yang demikian, jika pihak KWSP bersetuju menggunakan nama i-Ceria, sama-sama kita tunggu portal terkini yang bakal dinamakan iceria.kwsp.gov.my.
Cuma ingin ingatkan, jika mahu keluarkan duit KWSP 10k ini nanti, sila bersedia dengan check no KWSP anda, login i-Akaun, buat semakan penyata dan lihat baki KWSP anda samada layak untuk keluarkan sebanyak itu.

Permohonan pengeluaran i-Ceria 2022 ini ada atau tak?
Berdasarkan pembacaan dan pemahaman kami sebelum ini, tidak ada pengeluaran i-Ceria bagi tahun 2022. Walau bagaimanapun, selepas sidang media Perdana Menteri pada 16 Mac 2022, kami dapat rasakan bahawa pihak KWSP akan melancarkan satu portal permohonan pengeluaran KWSP terkini dengan nama yang baru.
Untuk kepastian, anda boleh hubungi pihak KWSP di talian 03 – 8922 6000 atau hadirkan diri ke mana-mana cawangan KWSP berhampiran.

Awas, jangan kena tipu dengan scammer!
Memandangkan ramai yang mencari maklumat berkenaan i-Ceria, pasti ada puak-puak jahat di luar sana yang cuba mengambil kesempatan.
Percayalah, KWSP tidak akan dan tidak pernah melantik pihak ketiga yang diberikan kebenaran menguruskan permohonan bagi mendapatkan kelulusan pengeluaran.
Sekiranya ada mana-mana pihak yang cuba membantu anda, itu adalah scam.
Sekadar ingatan:

Jangan sesekali terpedaya dengan tipu helah mereka yang menawarkan bantuan
Jangan klik mana-mana link atau pautan dalam email
Jangan klik mana-mana link atau pautan dalam SMS
Jangan download apa-apa aplikasi pengeluaran KWSP yang meragukan
Sila download aplikasi i-Akaun yang rasmi daripada KWSP sahaja

Sila tukar nombor telefon KWSP anda jika ada perubahan. Proses kemaskini no telefon ini penting kerana segala urusan KWSP secara online akan menggunakan TAC yang akan diterima melalui SMS.

Akhir kata
Kami faham, anda betul-betul memerlukan duit ini. Kami tahu, akan keluar ayat-ayat sinis seperti “DUIT AKU KOT, TAKKAN TAK BOLEH KELUARKAN WOIII. ITU HAK PENCARUM!!!”.
Kami tahu kekecewaan itu. Cuma kami tidak boleh berbuat apa-apa. Kerajaan dan KWSP pasti ada alasan mereka yang tersendiri tidak membenarkan pencarum mengeluarkan lagi wang persaraan mereka.
Apa pun alasan mereka, mari kita sama-sama berlapang dada. Sekiranya sudah dibuka nanti, sila buat permohonon Pengeluaran Khas KWSP dan juga buat semakan KWSP 10k lulus atau tidak.
Semoga Allah permudahkan urusan dan luaskan lagi rezeki kita semua.